ผู้คนมักจะพูดถึงเหล่าบุคคลสําคัญ
ที่สร้างความเปลี่ยนแปลงทางวัฒนธรรม
คนเหล่านั้นสร้างจุดเปลี่ยน หรือจุดเปลี่ยนคือสิ่งที่สร้างพวกเขากันแน่นะ
มาร์ธาก็เป็นแบบนั้น
เธอมีอิทธิพลต่อวัฒนธรรมอย่างมาก
เธอเป็นหนึ่งในสตรีที่ทรงอิทธิพลที่สุดของโลก
มาร์ธา สจ๊วต
- มาร์ธา สจ๊วต - มาร์ธา สจ๊วต
เธอเป็นบุคคลที่มีความสําคัญ มายาวนานกว่า 50 ปี
ฉันมาร์ธา สจ๊วตไงวะ
ฉันจะทําอะไรก็ได้
- มาร์ธา สจ๊วต - มาจัดเตียงกันเถอะ
เผาสมุนไพรกับยําเนื้อ
มาร์ธาเป็นหนึ่งในครูที่ยิ่งใหญ่ที่สุด
เธอคือราชินี
จนถึงทุกวันนี้
คุณไม่สามารถละสายตาจากมาร์ธา สจ๊วตได้
ถ้าจะมีใครเป็นอินฟลูเอนเซอร์ตัวจริงคนแรก คนนั้นคือมาร์ธา
เธอสร้างโลกที่เรากําลังอาศัยอยู่ตอนนี้
ต้องมีคนมาชี้เส้นทางใหม่ให้เหล่าผู้หญิงอเมริกัน
จากที่เคยเปิดกระป๋องซุปครีมเห็ดแชมปิญอง
แล้วเทลงบนบร็อคโคลี่และไก่ต้ม
ก่อนหน้ามาร์ธา มีผู้หญิงหลายคนที่ให้คําแนะนําเรื่องงานบ้าน
และสิ่งสําคัญอันดับหนึ่งเกี่ยวกับผู้หญิงเหล่านี้
คือพวกเธอต้องนิสัยดีมาก
ฉันเบ็ตตี้ คร็อกเกอร์ และฉันสัญญา ว่าทุกครั้งที่คุณอบเค้ก จะไม่มีที่ติเลย
และสิ่งที่พวกเธอสาธิตให้คุณดู ก็เป็นสิ่งง่ายๆ
กระป๋องที่อัดแน่นไปด้วยความอร่อย
เมื่อมาร์ธาปรากฏตัว
เธอพูดในสิ่งที่แตกต่างออกไปอย่างสิ้นเชิง
ถ้าวันขอบคุณพระเจ้าปีนี้ คุณต้องรับรองแขกหลายคนเหมือนกับเรา
คุณอาจต้องทําไก่งวงมากกว่าหนึ่งแบบ
นี่คือไก่งวงที่สวยที่สุดตัวหนึ่ง
ห่อหุ้มในแป้งพัฟเพสตรี้
เธอกลายเป็นแรงบันดาลใจให้กับคนนับล้าน
ความคิดที่ว่าคุณสามารถมีทุกอย่างได้
มาร์ธา สจ๊วต คือคนที่สร้างเนื้อสร้างตัวจนได้เป็นเศรษฐีพันล้าน
สิ่งที่เธอบอกกับผู้หญิงทั้งหลายคือ "งานบ้านก็เป็นสิ่งที่ทรงพลังได้นะ"
ฉันพยายามเติมเต็มสิ่งที่ขาดหายไปอยู่เสมอ สิ่งที่ไม่มีอยู่
สิ่งที่ผู้คนต้องมีและอยากมี แต่ยังไม่มี
เธออยากช่วยให้ผู้คน
สามารถมีบ้านและสิ่งรอบตัวที่พวกเขาอยากมีได้
ไม่ว่าพวกเขาจะมีเงินหรือไม่ก็ตาม
มาตรฐานที่สูงส่งที่มาร์ธาตั้งไว้ให้กับตัวเอง
กลายเป็นมาตรฐานของคนอื่นอีกหลายคนด้วย
และนั่นคือปัญหาสําหรับผู้หญิงหลายคน
มันคือโลกแฟนตาซี
ที่คนพยายามจะมีไลฟ์สไตล์ที่ไม่มีทางมีได้
ชีวิตแม่บ้านในฝันนั่นแหละ ว่าง่ายๆ
คนรู้สึกว่าถูกคุกคาม
เรารู้สึกขัดแย้งกันเองในตัว
ว่าผู้หญิงควรมีบทบาทยังไงที่บ้าน
"เธอเป็นพวกชอบความสมบูรณ์แบบ ชอบควบคุมทุกอย่าง" คุณจะแก้ตัวยังไง
มีความผิดค่ะ
คนโจมตีฉันเพราะฉันเป็นคนทํางานบ้าน แต่จริงๆ แล้ว ฉันกําลังทําอะไรอยู่กันแน่
ฉันกําลังให้คุณค่า กับสิ่งที่ถูกมองข้ามมานานต่างหาก
ฉันว่าฉันเหมือนนักสตรีนิยมสมัยใหม่
ทุกคนคิดว่าเธอสมบูรณ์แบบ
แต่เธอยังคงต้องพยายาม เพื่อให้ได้คําว่าสมบูรณ์แบบมา
และเธอหยุดพักไม่ได้ จนกว่าจะได้มันมา
เธอถูกไล่ล่าโดยปีศาจที่เธอสร้างขึ้นเอง
มาร์ธา สจ๊วต ถูกฟ้องในข้อหาความผิดทางอาญา
ภาพลักษณ์เธอเชื่อมอยู่กับคําว่าสมบูรณ์แบบ
และนี่คือสิ่งที่ตรงกันข้ามเลย
เธอต้องรับโทษจําคุกเป็นเวลาหลายปี
(ให้มาร์ธาเป็นอิสระ)
สมบูรณ์แบบที่สุด
- สมบูรณ์แบบโดยไร้ที่ติ - สภาพสมบูรณ์แบบ
- มั่นคงไร้ที่ติ - ลวดลายที่สมบูรณ์แบบ
สมบูรณ์แบบราวกับภาพถ่าย
การปิดท้ายที่สมบูรณ์แบบ ของมื้ออาหารที่สมบูรณ์แบบ
มีช่วงเวลาหนึ่งที่มาร์ธาหันมาเชื่อ ในแนวคิดเรื่องความสมบูรณ์แบบ
แต่คําถามไม่ใช่ว่า ความสมบูรณ์แบบนั้น เป็นสิ่งที่ทําได้จริงไหม
คําถามคือ "ต้องแลกด้วยอะไร" ต่างหาก
(มาร์ธา)
คุณไม่ชอบอะไรมากที่สุด
เป็นคําถามที่ตอบยากนะ
ฉันไม่ชอบการสิ้นเปลือง
ไม่ชอบความไร้ประสิทธิภาพ
การหลีกเลี่ยง
ความใจร้อน
ฉันไม่ชอบคนที่คิดว่า ตัวเองทําได้มากกว่าที่ทําได้จริง
ฉันไม่ชอบการไม่ใส่ใจรายละเอียด
การใจร้ายโดยไม่มีเหตุผล
ฉันไม่ชอบผ้ากันเปื้อนและชุดเดรสแม่บ้าน
ฉันเคยไม่ชอบสีม่วง
ไม่ชอบมาก แต่ก็ไม่ได้เกลียดมาก... แล้วก็สีแดง
ในสวนฉันไม่ค่อยปลูกอะไรที่เป็นสีแดง
ถ้ามีอะไรงอกขึ้นมาเป็นสีแดง มันจะถูกถอนออกไป
ดังนั้นสีแดงเป็นอีกสิ่งหนึ่งที่ฉันไม่ได้ชอบมากนัก
โอเค คําถามต่อไป
วันนี้วันที่ 18 ตุลาคม
เรามีหลายอย่างให้ทําในสวน
ฉันอยากปูทางเดินจากถนนใหญ่ ไปหาสวนบ้านพักฤดูร้อน
ฉันว่าเราน่าจะใช้หินหยาบเหมือนทางเดินอีกทาง
ที่ดูเหมือนน้ําแข็งแตกๆ
ส่ง
มีคํากล่าวนึงที่ฉันชอบมาก
ถ้าคุณอยากมีความสุขสักปี
ให้แต่งงาน
ถ้าอยากมีความสุขสิบกว่าปี ให้เลี้ยงหมา
และถ้าคุณอยากมีความสุขไปตลอดชีวิต ให้ทําสวน
สวนนี้สวยดีนะ
ฉันว่าเราน่าจะตัดแต่งพุ่มไม้บ็อกซ์วูดสักหน่อย
ย่อหน้าใหม่
ฉันถูกวิจารณ์ว่าเป็นพวกชอบความสมบูรณ์แบบ
ถูกวิจารณ์ว่า พยายามสร้างไลฟ์สไตล์ที่เข้าถึงไม่ได้
ซึ่งไม่เป็นความจริงเลย
สิ่งที่ฉันพยายามทําจริงๆ คือการให้ความรู้
ดูเหมือนจะมีดอกโบตั๋นบางดอกตาย ซึ่งทําให้ฉันไม่มีความสุขเลย
ส่ง
ฉันเป็นพวกชอบความสมบูรณ์แบบ
และมันเป็นสิ่งที่สืบทอดในครอบครัว เริ่มมาจากพ่อของฉัน
พ่อบังคับให้เราทุกคนเรียนรู้จักการทําสวน
พ่อปลูกอะไรก็งอกงาม
ฉันเป็นลูกสาวในอุดมคติ
ฉันอยากเรียนรู้ พ่อมีหลายอย่างที่อยากสอน และฉันก็ฟังที่พ่อสอน
ฉันเป็นคนที่พ่อไว้ใจให้รีดเสื้อผ้าลินินของเขา
พ่อมีแจ็กเก็ตผ้าแฮร์ริสทวีต
กับเนคไทสีฟ้าเทอร์ควอยซ์ ที่เข้ากับดวงตาสีฟ้าแสนสวยของพ่อ
พ่อฉันเป็นพ่อที่หล่อที่สุด
พ่อรักฉัน
และทุกคนก็ดูออกว่าฉันเป็นลูกคนโปรด
พ่อคิดว่าฉันเหมือนพ่อมากกว่าลูกคนอื่นๆ
ในแง่ไหน
ก็ เขาเป็นคนชอบความสมบูรณ์แบบ
เขาทํางานเสร็จตามที่เขาตั้งใจ
ไม่ใช่การงานนะ เขาล้มเหลวในเรื่องการงาน
(เทอร์ราไมซิน)
เขาจะทําอะไรก็ได้ที่อยากทํา
แต่กลับมาติดอยู่ในงานขาย
บางครั้งเขาเริ่มต้นวัน ด้วยกาแฟแก้วใหญ่กับไวน์แดง
ขนาดนี้เรียกว่าติดเหล้ารึยัง ก็อาจจะ
แต่เขาไม่เคยดูเหมือนคนเมา
ไม่เคยเดินโซเซ ไม่ขว้างปาอะไร ไม่ทําลายข้าวของ
พ่อฉันไม่เป็นแบบนั้น
แต่เขาเป็นคนที่ไม่มีความสุข ไม่พอใจในชีวิต
เขาไม่สามารถเลี้ยงดูลูกทั้งหกคนได้ และพวกเราต้องกินต้องใช้
เรามีสวน
และเราจะแลกเปลี่ยนผลผลิต ที่เราไม่สามารถปลูกเองได้
เขายืนคุมเราอย่างกับทหาร
ดุ
ดุมาก
"ทําไม่ถูกนะ"
เขาจะออกคําสั่งกับเรา "ถอนหญ้ารอบๆ ต้นมะเขือเทศ"
และถ้าเราไม่ทําตาม เราก็จะถูกลงโทษ
เราถูกตี ด้วยไม้บรรทัด
เรากลัวไม้บรรทัดมาก และบางครั้งเขาก็ตีด้วยปลายเข็มขัด
ผมเกลียดการทําสวนจนถึงทุกวันนี้
เขาตกงาน
ไม่มีเงินเก็บ
ลูกหกคน
และลูกๆ ต้องใช้เงิน
คนที่อยู่บ้านตรงข้ามกับเรา เธอทํางานเป็นนางแบบในเวลาว่าง
วันหนึ่งเธอกับแม่ของเธอบอกฉันว่า
"เธอเป็นคนสวย เป็นนางแบบได้เลยนะ สนใจอยากจะให้เราแนะนําไหม"
เริ่มต้นที่ชั่วโมงละ 15 ดอลลาร์
ซึ่งดีกว่ามากเมื่อเทียบกับ ค่าเลี้ยงเด็ก 50 เซ็นต์ที่ฉันเคยได้
ใครที่ยุ่ง ใครที่กระฉับกระเฉง หยุดก่อน
ตอนนี้คุณสามารถป้องกันกลิ่นกายได้แล้ว
นั่นเป็นเหตุการณ์ใหญ่ในนัตลีย์ รัฐนิวเจอร์ซีย์
ทุกคนหยุดเคลื่อนไหว เพื่อดูมาร์ธา
แต่ฉันไม่ได้เป็นนางแบบระดับซูเปอร์สตาร์ ไม่เคยไปถึงขั้นนั้น
แต่ฉันก็ประสบความสําเร็จไม่น้อย
เงินที่หาได้ส่วนใหญ่ ฉันยกให้แม่
เพราะยังมีน้องๆ ที่ยังเล็กอยู่ที่บ้าน
แม่จะดูแลให้เรามีอาหารดีๆ กินเสมอ
แม่ทําอาหารเก่งมาก
ฉันยืนอยู่ข้างแม่ในครัว
เรียนรู้ทุกอย่างที่พอจะเรียนรู้ได้
แม่เป็นครูและต้องทําอาหารถึง 16 มื้อต่อวัน
ฉันคิดว่าสุดยอดมากที่แม่ทําได้ทุกอย่างขนาดนั้น
แต่ชีวิตที่เป็นแบบแผน บ้านที่เป็นแบบแผน
นั่นไม่ใช่สําหรับฉัน
มาร์ธาได้ทุนไปเรียนที่บาร์นาร์ด สคูล ในนครนิวยอร์ก ซึ่งเป็นโรงเรียนที่มีชื่อเสียงมาก
ฉันชอบเรียนมหาวิทยาลัยมาก
ฉันชอบเรียนประวัติศาสตร์ ประวัติศาสตร์ศิลป์ และเศรษฐศาสตร์
ฉันเป็นคนดังในมหาวิทยาลัย
ทุกคนรู้จักฉัน สาวผมบลอนด์ตัวสูงจากนิวเจอร์ซีย์
แต่งตัวเก๋ๆ ใส่กางเกงขาสั้นเบอร์มิวดา
ฉันมองหาประสบการณ์ใหม่ๆ
คิดถึงอนาคต
ที่บาร์นาร์ด
มีผู้หญิงคนนึงนั่งรถโรลส์รอยซ์คันใหญ่มาโรงเรียน
พวกเราทุกคนพากันสงสัยว่า "นั่นใครกันเนี่ย"
วันหนึ่งเธอเข้ามาหาฉันในชั้นเรียนศิลปะ
แล้วบอกว่า "ฉันมีพี่ชายเรียนกฎหมายที่เยล"
"เธออยากไปเดตกับเขาไหม"
เขาขับรถเบนซ์สีเหลืองคันเล็กมารับฉัน
ฉันไม่เคยนั่งรถเบนซ์มาก่อน
เราไปทานข้าวเย็นด้วยกัน เขาเป็นคนสุภาพและหล่อมาก
แถมยังเคยเดินทางไปหลายที่
ฉันตื่นเต้นมากที่ได้เจอผู้ชายที่ดูมีระดับแบบนี้
และเขามีบัตรอเมริกัน เอ็กซ์เพรส ซึ่งเป็นเรื่องใหญ่มากในสมัยนั้น
เขาเป็นคนที่น่าสนใจ ขี้เล่น และนิสัยดี
หลังจากทานข้าวเสร็จ ฉันตกหลุมรักเขาเต็มเปา
แอนดี้ สจ๊วต คุณพระคุณเจ้า
เขาเหมือนแสงสว่าง
แอนดี้เป็นคนนิสัยดีมาก
ไม่เหมือนพ่อฉันเลย
เขาส่งเงินค่าตั๋วรถไฟมาให้ฉัน
แล้วฉันก็ไปหาเขาที่เยลทุกสุดสัปดาห์
ฉันไม่เคยมีอะไรกับใครมาก่อน
แต่เขารุกหนักมาก
และฉันก็ชอบ
เขาขอแต่งงาน
ก็ดูเป็นเรื่องธรรมชาตินะ
ตกหลุมรัก แต่งงาน
แต่พอฉันกลับบ้านไปบอกพ่อ พ่อก็ตบหน้าฉัน
ตบแรงมาก แล้วบอกว่า "ไม่ ห้ามแต่งกับเขา"
"เขาเป็นยิว"
ฉันจําฝ่ามือเขาวันนั้นได้
ฉันไม่แปลกใจเลย เพราะพ่อเป็นคนมีอคติ
แล้วก็หุนหันพลันแล่น
แต่ฉันพูดไปว่า "ต่อให้พ่อจะคิดยังไง หนูก็จะแต่ง"
ฉันทําชุดแต่งงานให้ตัวเอง มีแม่คอยช่วย
มีกระดุมเม็ดเล็กหุ้มด้วยผ้าออร์แกนดี้ เรียงเป็นแนวลงไปด้านหลัง
เป็นชุดที่สวยมาก
วันแต่งงานเป็นวันที่ฉันมีความสุขมาก
มันดีมาก
นั่นคือการเริ่มต้นชีวิตของฉัน
เราตัดสินใจจะไปฮันนีมูนที่ยุโรปกันยาวๆ
เราไปกันห้าเดือน
ฉันจดบันทึกทุกเมนู ทุกอย่างที่เรากิน
ฉันได้เปิดหูเปิดตา
การเตรียมอาหาร...
ฉันไม่เคยรู้มาก่อนเลยว่า มะกอกมีรสชาติอื่นนอกจากมะกอกเขียว
ในขวดโหลที่มีพริกแดง
ในยุค 1960 ที่บ้านฉันไม่มีใครมีรสนิยมสูงขนาดนั้น
สถาปัตยกรรม...
และโดยเฉพาะสวนที่ฉันไปเยี่ยมชม...
มันปลุกความรักในอาหาร การเดินทางและการค้นพบ ในตัวฉัน
ฉันรู้สึกว่า นี่แหละคือสิ่งที่ฉันอยากใช้เวลา นั่งคิดถึงมันไปทั้งชีวิต
เราข้ามอิตาลี
ไปถึงฟลอเรนซ์ในคืนก่อนวันอีสเตอร์
ฉันต้องไปโบสถ์ให้ได้
และฉันก็ได้ไปมหาวิหาร
แอนดี้อยู่ที่โรงแรม
เขาไม่สนใจจะไปดูมหาวิหารดูโอโม่กับฉัน
ได้ยินเสียงดนตรีไพเราะในมหาวิหาร...
ที่นั่นเป็นสถานที่ที่โรแมนติกมาก
มีนักท่องเที่ยวเต็มไปหมด
และฉันได้พบกับหนุ่มหล่อคนนึง
เขาไม่รู้ว่าฉันแต่งงานแล้ว
ฉันก็แค่เด็กสาวคนนึงที่เดินสบายอารมณ์ อยู่ในมหาวิหาร ในคืนก่อนอีสเตอร์
เขารู้สึกอ่อนไหว ฉันรู้สึกอ่อนไหว
เป็นเพราะว่าสถานที่นั้น เป็นที่ที่ชวนให้รู้สึกอ่อนไหว
มันไม่เหมือนสถานที่อื่นที่ฉันเคยได้ไปเห็นมาก่อน
โดมขนาดใหญ่ที่สวยงามและภาพวาดรอบตัว
ฉันไม่เคยได้สัมผัสอะไรแบบนั้นมาก่อนเลย
งั้นทําไมไม่ลองจูบคนแปลกหน้าดูด้วยล่ะ
ตอนนั้นคุณ...
ผมต้องใช้คําไหนดีนะ
ดื้อเหรอ
ใช่ดื้อรึเปล่า หรือว่านอกใจ
ไม่ใช่ทั้งสอง ไม่ใช่ดื้อ และไม่ใช่... นอกใจ
ก็แค่ตอนนั้นอารมณ์มันอ่อนไหว
ฉันมองแบบนั้น
และมันก็น่าตื่นเต้น เพราะที่นั่นเป็นที่ที่ชวนให้รู้สึกอ่อนไหวมาก
ฉันอยากให้เราทุกคนได้สัมผัสค่ําคืนแบบนั้นนะ
ตอนนั้นฉันอายุ 19 ปี
และฉันไม่อยากกลับบ้าน
เรากลับมาที่นิวยอร์ก และเจอความเป็นจริงที่โหดร้าย
ฉันให้กําเนิดลูกสาว อเล็กซิส
ในสมัยนั้นทุกคนมีลูกตั้งแต่อายุน้อย
มันเหมือนเป็นเทรนด์และสิ่งที่ทําตามๆ กัน
ฉันคิดว่ามันจะเป็นไปเองตามธรรมชาติ
แต่ปรากฏว่าการเป็นแม่ ไม่ใช่สิ่งที่เป็นไปเองตามธรรมชาติซะทีเดียว
เธอปรับตัวเป็นแม่ได้ยากมาก
เธอจะมีความสุขเวลาที่เล็กซี่หลับ เพราะเธอได้มีเวลาส่วนตัว
เธอเลี้ยงดูเล็กซี่ แต่ไม่ได้ทุ่มเทมากนัก
เธอค่อนข้างเย็นชา
เธอไม่ถนัดเรื่องอารมณ์ หรือเรื่องการแสดงออกทางอารมณ์ จะว่างั้นก็ได้
นั่นไม่ใช่ตัวตนของมาร์ธา
บิ๊กมาร์ธา แม่ของมาร์ธา
เคยเล่าให้ฉันฟังว่า เธอคิดว่าเธอไม่ได้กอดมาร์ธามากพอ
ความรู้สึก เราไม่คุยกันเรื่องแบบนั้น
เราไม่ได้โตมากับมัน
เราได้รับความรัก
แบบห่างเหิน คลุมเครือ เฉพาะตอนที่ควรได้รับความรัก
คือว่า บ้านเราไม่มีความ "อบอุ่น" มากนัก
มีแต่ชีวิตประจําวัน
เน้นการปฏิบัติ
แล้วฉันจะเป็นแม่ดีเด่นได้ยังไง
ถ้าฉันไม่มีความรู้เรื่องการเป็นแม่
มาร์ธาเป็นคนที่มีความทะเยอทะยานสูงมาก
เธอตั้งเป้า
กับสิ่งอื่นที่ไม่ใช่สิ่งที่เธอเป็นในตอนนั้น
ฉันไม่รู้ว่าปลายทางเธอจะเป็นยังไง
แต่ฉันรู้ว่าเธอกําลังเดินไปหาความสําเร็จ
มันอยู่ในทุกอณูของเธอ
พ่อสามีของฉันเป็นนายหน้าซื้อขายหุ้น
ฉันคิดว่ามันเป็นอาชีพที่น่าสนใจ
เลยตัดสินใจลองเข้าสู่วอลสตรีท
วอลสตรีทไม่ใช่ที่ที่เหมาะกับผู้หญิง
ไม่มีผู้หญิงทํางานที่นั่น ไม่มีพนักงานซื้อขายที่เป็นผู้หญิง
ไม่มีผู้หญิงเลย
ไม่มีห้องน้ําหญิงด้วยซ้ํา
ผมสัมภาษณ์เธอนานมาก
และเธอบอกว่าไม่อยากหาเลี้ยงตัวเอง ด้วยการเป็นแค่สาวสวยผมบลอนด์
เธอพูดจาดี
รูปลักษณ์ภายนอกไม่มีที่ติ เข้าใจความหมายนะ
ผมเลยจ้างเธอ
ฉันเป็นผู้หญิงคนเดียวในบริษัท
ฉันต้องคอยกันคนให้อยู่ห่างๆ
ฉันจะไม่เล่าว่าเกิดอะไรขึ้นบ้าง ที่เบาะหลังรถแท็กซี่
แต่พวกเขาฉลาดมาก
และฉันได้เรียนรู้อะไรมากมายจากบริษัทนั้น
มาร์ธาเก่งกว่าคนอื่นทุกอย่าง
คล่องแคล่ว และมีเสน่ห์ในการเข้าสังคมกับลูกค้า
ลูกค้ารักเธอมาก
เธอบอกว่านายหน้าผมจะพาผมไปทานมื้อเที่ยง
นายหน้าคนนั้นคือมาร์ธา สจ๊วต
เป็นมื้อกลางวันที่ไม่เลว
ฉันได้พบผู้คนมากมาย
และนั่นคือที่ที่ฉันได้เรียนรู้ ว่าต้องวางตัวกับคนระดับมหาเศรษฐียังไง
และอย่าลืมนะ ในสมัยนั้น
การเป็นมหาเศรษฐีเป็นสิ่งที่เกินธรรมดาไปมาก
ฉันเริ่มทําเงินได้มากมาย
เธอทําเงินได้ปีละ 250,000 ดอลลาร์
ลูกค้าทําเงินได้เป็นกอบเป็นกํา
(หุ้นเลวิตซ์ดิ่งลง 121⁄4)
เราแนะนําหุ้นหนึ่งตัว มันขึ้นจากหกไป 90 แล้วกลับลงมาหก
และทันใดนั้นพวกเขาก็เสียเงิน
นั่นทําให้มาร์ธารู้สึกแย่มาก
มันไม่เป็นไปตามที่คาดหวังในตลาด ทําให้คนต้องขาดทุน
อะไรก็ตามที่มาร์ธาควบคุมได้ จะออกมาดี
แต่สิ่งที่เธอควบคุมไม่ได้ จะทําให้เธอเครียดมาก
ฉันเริ่มหมดไฟ เพราะงานนั้นไม่ใช่งานง่าย
ฉันเลยลาออกจากวอลสตรีท
แล้วเราก็ย้ายไปเวสต์พอร์ต คอนเนตทิคัต
เมืองที่ไกลจากนิวยอร์กที่สุด ที่ยังเดินทางได้
ทําไมถึงเลือกเวสต์พอร์ตล่ะ
เพราะเราเจอบ้านในฝัน
เป็นบ้านเก่าที่เทอร์กีฮิลล์โรด ที่เราต้องมีให้ได้
และต้องซ่อมแซม
ถ้าฉันไม่ได้มีบ้านที่เทอร์กีฮิลล์ ฉันก็คงไม่เป็นฉันในวันนี้
แต่ฉันคงมีชีวิตในแบบอื่น คงเป็นใครสักคน
แต่จะไม่ได้เป็นมาร์ธา สจ๊วต ที่เป็นคนทํางานบ้านแบบนี้
บ้านหลังนั้นเป็นบ้านไร่เก่า ที่ต้องซ่อมแซมใหม่ทั้งหมด
พ่อแม่ฉันย้ายมาจาก อะพาร์ตเมนต์สวยๆ บนริเวอร์ไซด์ไดรฟ์
ลากฉันไปคอนเนตทิคัต
เราไปอยู่ในบ้านไร่ "ที่ดูมีเสน่ห์"
ที่มีอ่างอาบน้ําแต่ไม่มีฝักบัว
ต้องใช้ทัปเปอร์แวร์ตักน้ํามาสระผม
คําถามที่ถูกยกขึ้นมาหลังเหตุการณ์...
ตอนนั้นเป็นช่วงวอเตอร์เกต
ฉันทาสีบ้านตั้งแต่บนลงล่าง
ปีนบันไดทาด้วยตัวเอง ฟังข่าววอเตอร์เกตไปพลาง
ผู้บุกเข้าไปในสํานักงานใหญ่
ของคณะกรรมการแห่งชาติพรรคเดโมแครต ที่วอเตอร์เกต...
เราเหมือนผู้ตั้งถิ่นฐานดั้งเดิม ในเวสต์พอร์ต คอนเนตทิคัต
ปี 1976 มีไก่อยู่หลังบ้าน
เพื่อนบ้านโทรไปที่ศาลากลางว่า
"มีผู้หญิงที่เทอร์กีฮิลล์เลี้ยงไก่ไว้หลังบ้าน"
ไม่เคยมีใครเขาทํากัน
ดูแล้วให้บรรยากาศชนบทเบาๆ และมาร์ธาก็อินไปกันมัน
ฉันชอบไอเดียการซ่อมแซมบ้าน
ขยายที่อยู่ และปลูกอะไรต่างๆ
ย้อนกลับไปสู่รากเหง้า ของเมืองนัตลีย์ รัฐนิวเจอร์ซีย์
สวนสวยมาก
เธอสร้างสวนนั้นขึ้นมาด้วยสองมือของเธอเอง
พวกเขาดูจะสนุกไปกับการสร้างเทอร์กีฮิลล์ฟาร์ม
ช่วงแรกๆ ที่เทอร์กีฮิลล์โรด
ทําให้ฉันรู้ว่าฉันสนุกกับการทํางานบ้าน ดูแลบ้าน
ทําบ้านให้เป็นบ้าน
แอนดี้ได้เป็นประธาน
ของสํานักพิมพ์หนังสือศิลปะ แห่งสําคัญที่สุดในอเมริกา
ฉันคิดว่า "ตายแล้ว น่าตื่นเต้นจัง"
"เราจะได้เชิญคนที่เขียนหนังสือพวกนี้
มากินมื้อเย็นที่บ้าน"
ฉันตื่นเต้นมากกับการต้อนรับแขก
เธอจัดหลายงานมาก
เธอจะเชิญเพื่อนบ้านทุกคนมาร่วมงาน วันขอบคุณพระเจ้าและวันอีสเตอร์...
อาหารก็อร่อยมากด้วย
ฉันว่าฉันสนุกกับการสร้างสรรค์
งานเลี้ยงที่สวยงาม มีเสน่ห์ และน่าประทับใจ
แล้วทําไมไม่เริ่มทําธุรกิจจัดเลี้ยงล่ะ
เธอเป็นอัจฉริยะ
เธอเริ่มจากการเป็นนางแบบ
เป็นนายหน้าซื้อขายหุ้น
แล้วจู่ๆ ก็มาจัดงานเลี้ยงให้กับเพื่อนๆ
ฉันทําขนมพุดดิ้งพลัมสําหรับคน 200 คน
แล้วก็ทําสโคน
แล้วก็แยมกับเยลลี่
ทุกอย่างทําด้วยมือ ไม่มีอะไรที่ซื้อจากร้าน ทําเองที่บ้านทั้งหมด
มันเป็นที่นิยมอย่างรวดเร็ว
ไม่ว่าจะเป็นพิพิธภัณฑ์ศิลปะสมัยใหม่ พิพิธภัณฑ์เมโทรโพลิแทน
บ้านในกรีนิช หรือเวสต์เชสเตอร์ หรือเบดฟอร์ด
ปาร์ตี้ค็อกเทลที่โซเธบี้สําหรับ 700 คน ตั้งแต่หกโมงเย็นถึงสองทุ่ม
เราพยายามทําให้น่าสนใจ เราต้องการดึงดูดความสนใจของผู้คน
มันไม่ใช่แค่ขวดวอดก้า
แต่เป็นขวดวอดก้าที่วางในก้อนน้ําแข็ง
โต๊ะวางผักสดขนาดใหญ่
ผัก องุ่น ผลไม้ กับชีส
ไม่เคยมีใครทําอะไรแบบนั้นมาก่อน
เคยเห็นแต่ในหนัง
ภาพของสตรอว์เบอร์รีที่หล่นออกมาจากตะกร้า
งดงามมาก
ถ้าคุณดูสุดยอดผลงานของจิตรกรชาวดัตช์ในอดีต ที่เป็นภาพอาหารและผลไม้
นั่นแหละที่เป็นแรงบันดาลใจให้ฉันได้ดีมาก
มาร์ธารู้วิธีสร้างความสุขและความตื่นเต้น
เธอจัดเลี้ยงให้กับบุคคลสําคัญ อย่างพอล นิวแมน และเบเวอร์ลี ซิลส์
เราได้รับความสนใจจากผู้คนมากมาย
มันกลายเป็นธุรกิจระดับล้านดอลลาร์
นั่นคือจุดเริ่มต้นของมาร์ธา สจ๊วต
มาร์ธามีธุรกิจจัดเลี้ยงที่ประสบความสําเร็จ
สามีที่บริหารบริษัทสํานักพิมพ์ที่น่าทึ่ง
ชีวิตแต่งงานที่สมบูรณ์แบบ
ทุกอย่างดูเลิศมาก
แต่เป็นงั้นจริงเหรอ
เขาไม่มีความสุขที่บ้าน
ฉันไม่รู้ว่าเขามีแฟนกี่คนในช่วงนั้น
แต่ฉันคิดว่ามีหลายคนทีเดียว
สาวๆ ฟังคําแนะนําฉันนะ
ถ้าคุณแต่งงาน แล้วคิดว่าคุณมีความสุขในชีวิตคู่
แต่สามีของคุณเริ่มนอกใจคุณ แปลว่าเขาเป็นผู้ชายห่วยๆ
มองดูเขา นั่นผู้ชายห่วยๆ และคุณควรออกมา
ออกจากชีวิตคู่นั้น
แต่ฉันทําแบบนั้นไม่ได้ ฉันเดินออกมาไม่ได้
แต่คุณเคยนอกใจเขา ตั้งแต่ช่วงแรกๆ ของความสัมพันธ์
หรือตอนที่คุณเป็นนายหน้าซื้อขายหุ้นใช่ไหม
ใช่ แต่ฉันไม่คิดว่าแอนดี้เคยรู้เรื่องนั้น
- เขาบอกว่าเขารู้นะ - งั้นเหรอ
ใช่ คุณเคยสารภาพกับเขา
เขาบอกว่าเขาไม่เคยนอกใจคุณ
จนกระทั่งคุณบอกเขาว่า คุณนอกใจเขาไปแล้ว
ไม่จริงหรอก
- ฉันว่าไม่ใช่นะ - แต่เกิดอะไรขึ้น คุณมีชู้...
ฉันเคยมีความสัมพันธ์สั้นๆ กับหนุ่มไอริชที่มีเสน่ห์มาก
แต่ไม่มีอะไรหรอก
ไม่มีอะไร
ที่จะ... มันไม่ใช่อะไรที่จะมาพัง...
ฉันไม่เคยคิดจะเลิกกับสามีไปหาเขา
มันไม่ใช่เรื่อง
ไม่มีอะไร
เหมือนจูบนั้นที่มหาวิหารนั่นแหละ
คนสองคนที่มีครบทุกอย่าง
แต่ฉันว่าพวกเขาไม่เคยพบความสุขเลย
เล็กซี่ต้องมาเจอเรื่องแบบนั้นไปด้วย
เธอสับสนและโกรธมาก
ฉันโตมาในบ้านที่อึดอัดมาก
ฉันเรียนรู้ที่จะเก็บกดความรู้สึกส่วนใหญ่
มาร์ธาไม่ได้มีความสุข ในชีวิตแต่งงานและการเลี้ยงลูก
นั่นคือสิ่งที่ขาดหายไป
คุณจะได้ยินการโต้เถียงกับพนักงาน
เธออยากให้งานเสร็จในแบบที่เธอต้องการ
เป็นพวกชอบความสมบูรณ์แบบ
ความเข้มงวดของพ่อ
ถูกส่งต่อให้กับมาร์ธา
คนอื่นรู้สึกว่าถูกเธอปฏิบัติไม่ดีด้วย
เธอมีความคิดที่ผิดในเรื่องความสําเร็จ
เธอเป็นเหมือนฉลามขาวตัวใหญ่
คุณอาจโดนกัดได้
เธอกดดันคนอื่น เธอไม่รู้จักคําว่าปรานี
ในโลกธุรกิจ นั่นเป็นคุณสมบัติที่ดีสําหรับผู้ชาย
แต่สําหรับผู้หญิง...
เธอเป็นคนที่ร้ายกาจ
คุณรู้ไหมว่าผู้คนรู้จักเธอได้ยังไง
เธอจัดปาร์ตี้หนังสือให้แอนดี้
เป็นงานที่ไม่ธรรมดาเลย
บริกรชายและหญิงทุกคนแต่งตัวเป็นนางฟ้า
สํานักพิมพ์อีกที่นึงบอกว่า "คุณน่าจะทําหนังสือเกี่ยวกับการจัดงานเลี้ยงนะ"
ฉันคิดกับตัวเองว่า "การจัดเลี้ยงเป็นสิ่งที่อยู่ได้แค่ชั่วคราว"
เราทํางานหนักมาก
เพื่อให้ได้งานเลี้ยงที่สวยงาม และหลังจากนั้นมันก็หายไป
แต่ถ้าเราเขียนหนังสือที่คนชอบ
มันจะอยู่ตลอดไป
ตอนแรก สํานักพิมพ์ของฉัน อยากให้เป็นหนังสือขาวดํา
ที่มีรูปภาพและสูตรอาหารบ้างนิดหน่อย ให้เป็นตําราอาหารมากกว่า
สิ่งแรกที่เธอทําคือสร้างความชัดเจน
ว่านี่จะเป็นหนังสือของเธอ
และถ้าเราไม่ทําตามที่เธอต้องการ
เธอก็ไม่สนใจจะร่วมงานกับเรา
ฉันอยากให้มันเป็นหนังสือที่มีภาพประกอบ สีสันสดใส เต็มไปด้วยภาพอาหารและไอเดีย
หนังสือที่ใครๆ ก็หยิบขึ้นมา
และเรียนรู้วิธีจัดงานเลี้ยงที่น่าสนใจได้
"ฉันเติบโตมาในครอบครัวใหญ่ ที่มีแขกมาหาเสมอ"
"ฉันชอบที่แม่ฉันเพิ่มที่นั่งพิเศษ
จานผักใหญ่ๆ พายสูตรพิเศษ
ดอกไม้บนโต๊ะอาหาร เพื่อสร้างบรรยากาศพิเศษ"
ทะเยอทะยานมาก
การจัดเลี้ยงมีความหมายมากมาย มันไม่ใช่แค่อาหาร
แต่มันคือวิสัยทัศน์
ฉันอยากให้ความรู้ ให้ข้อมูล ให้แรงบันดาลใจ
ไม่แพงเกินไป ไม่ฟุ่มเฟือยเกินไป
แต่เพียงพอที่จะให้หญิงสาวที่ทํางานเสิร์ฟกาแฟ
กลับไปทําตามที่บ้านของเธอได้
เหมือนที่เพื่อนๆ ฉัน ที่อยู่ในคฤหาสน์ใหญ่ๆ ในกรีนิชทําได้
เหมือนกันหมด
มาร์ธาพยายามแสดงให้ผู้หญิงทั่วไปเห็น
ว่าพวกเธอก็สามารถนําความสวยงามมาสู่บ้านได้
ฉันคือกลุ่มเป้าหมาย นั่นแหละเคล็ดลับ
ฉันก็เหมือนทุกคนที่อ่านหนังสือเล่มนั้น และพวกเขาก็รู้ดี
ความเป็นตัวตนที่แท้จริงนั้นสําคัญมาก
พวกเขารู้ว่าฉันเป็นอย่างที่เห็นในหนังสือ ฉันทําความสะอาดบ้านเอง
ฉันเลี้ยงลูกเอง
ฉันมีสามี
ฉันมีสวนของฉัน
เรื่องราวส่วนตัวแบบนี้มีความหมายต่อผู้อ่านมาก
เธอเป็นผู้หญิงคนแรกที่เห็นความเป็นไปได้ ในการนําเสนอชีวิตส่วนตัวของตัวเอง
มาร์ธาคืออินฟลูเอนเซอร์คนแรก
เธอคือมาร์ธา สจ๊วต สุดยอดนักจัดเลี้ยง
ฉันต้องบอกเลยว่า ฉันใช้เวลาหลายชั่วโมงแค่นั่งมองหนังสือเล่มนี้
เมื่อพูดถึงการจัดเลี้ยง เธอคือระดับอาจารย์
อยากยัดไส้ถั่วลันเตาหิมะไหมคะ
"อยากยัดไส้ถั่วลันเตาหิมะไหม"
อยากยัดไส้ถั่วลันเตาหิมะไหม
มาร์ธาได้รับความสนใจอย่างมาก
เธอผมบลอนด์ เป็นคนสวย
เธอครบเครื่อง
และคราวน์ก็เซ็นสัญญาให้เธอเขียนหนังสือเพิ่มอีก
เธอกําลังไปได้ดี
เธอมีเกียร์เดียว เดินหน้า
เธอเซ็นหนังสือเล่มหนึ่งของฉันและเขียนว่า "สมบูรณ์แบบโดยไร้ที่ติ"
ทุกสิ่งที่เธอทําต้องสมบูรณ์แบบโดยไร้ที่ติ
และฉันคิดว่ามันทําลายชีวิตของเธอในทางหนึ่ง
เพราะเธอไม่ได้ "สมบูรณ์แบบโดยไร้ที่ติ"
ฉันใช้เวลาทั้งหมดไปกับการทํานั่นทํานี่
และไม่ได้ใส่ใจ "ชีวิต" ของตัวเองจริงๆ
ฟังดูเหมือนคุณจะบอกว่าเสียใจนะ
แล้วอะไรสําคัญกว่ากัน
ชีวิตแต่งงานหรืออาชีพ
- คุณบอกสิ - ฉันไม่รู้
แอนดี้ยุ่งมากกับธุรกิจสํานักพิมพ์ของเขา
และเวลาที่เขาอยู่บ้าน
บรรยากาศจะตึงเครียดเสมอ
เธอจะวิจารณ์เขา
เรื่องเสื้อผ้าที่เขาใส่ หรือสิ่งที่เขาพูด
แอนดี้เป็นคนดูแลธุรกิจให้เธอ
ตลอดช่วงหลายปีนั้น
พวกเขาเหมือนเพื่อนร่วมงานมากกว่าคู่ชีวิต
พวกเขาอยู่กันคนละจักรวาล
และเมื่อมาร์ธา อยากให้แอนดี้มาอยู่ในจักรวาลของเธอ
เขาไม่ได้อยากไปอยู่ตรงนั้น
มีความขัดแย้งมากขึ้นเรื่อยๆ ระหว่างพวกเขา
แล้วก็มีข่าวลือแพร่สะพัดไปทั่ว
ว่าแอนดี้มีความสัมพันธ์กับผู้หญิง
ที่เป็นคนจัดดอกไม้ที่เทอร์กีฮิลล์ฟาร์ม
มาร์ธาสังเกตเห็นทุกอย่าง และรู้สึกไม่พอใจมากขึ้นเรื่อยๆ
เธอกระวนกระวาย
ปวดหัวไมเกรนและนอนไม่หลับ
มีอยู่ครั้งหนึ่ง เธอให้ฉันดู ตรงที่เธอทึ้งผมของตัวเองออกมา
เธอใจร้ายกับพนักงาน
เธอควบคุมแอนดี้ไม่ได้
และทําให้ทุกคนเหมือนตกนรก
ร็อบบินทํางานให้ฉัน
เธอเสียอะพาร์ตเมนต์ไปหรืออะไรสักอย่าง แล้วฉันก็พูดว่า
"ย้ายมาอยู่ในโรงนา ในที่ดินห้าไร่ข้างล่างได้เลยนะ"
เรามีอะพาร์ตเมนต์เล็กๆ อยู่ข้างล่างนั่น
และตอนที่ฉันเดินทาง แอนดี้ก็เริ่มมีความสัมพันธ์กับเธอ
เหมือนฉันเตรียมของว่างให้แอนดี้
คุณได้เผชิญหน้ากับเธอไหม
ได้ ฉันเผชิญหน้ากับเธอ
ฉันไล่เธอออกทันที แบบว่า "ทําบ้าอะไรของเธอ"
แอนดี้หักหลังฉันในพื้นที่ของเราเอง
ไม่ดีเลย
วันนี้มาร์ธา สจ๊วตอยู่กับเรา
เธอเป็นบรรณาธิการร่วมของเฮาส์บิวตี้ และผู้เชี่ยวชาญเรื่องงานแต่ง
- ผู้หญิงคนนี้รู้ดีเรื่องงานแต่งงาน - น่าจะรู้ดีนะคะ ฉันเคยเห็น...
เธอโปรโมตหนังสือ "เวดดิ้งส์"
ฉันจําได้ว่าคิดว่ามันเป็นความบังเอิญที่แย่มาก
(แด่สามีของฉัน แอนดี้ งานแต่งของเราจะเป็นงานโปรดของฉันเสมอ)
ฉันทําใจยากที่จะพูดถึงเรื่องนี้
บางคนอาจชอบจมอยู่กับความสงสารตัวเอง
แต่ฉันไม่เป็นแบบนั้น
จดหมายที่เป็นเรื่องส่วนตัวมากๆ ฉันยังให้ไปได้
ดังนั้นเดาว่าไง
อย่าให้มันอยู่แค่ในจดหมายเลย
"แอนดี้ที่รัก
ฉันนอนไม่หลับ"
"ฉันกินไม่ลง"
"ผิวของฉันเต็มไปด้วยความกังวล และมีริ้วรอยที่ไม่เคยมีมาก่อน"
"ฉันอิจฉาริษยาผู้หญิงคนอื่นๆ ของคุณ"
"ฉันทนไม่ได้ที่คุณเอาสิ่งที่เราสร้างร่วมกัน ไปใช้กับคนอื่น"
"แอนดี้ที่รัก"
"ฉันอยู่ในสภาพที่เปราะบางมากตอนนี้"
"ฉันรู้สึกป่วยทางกายเพราะเรื่องทั้งหมดนี้
อย่างกับสมองฉันกําลังจะแตก"
"แอนดี้ที่รัก
หรือคุณอาจวางแผนที่จะแต่งงานกับเธอ และใช้เงินของฉันเลี้ยงเธอ
เธอจะได้วาดภาพเปลือยของตัวเองได้"
"น่าตื่นเต้นดีเลยใช่ไหมล่ะ"
"เธออาจวาดภาพเปลือยให้คุณด้วยก็ได้"
"ฉันอยากเห็นภาพนั้นนะ"
"ฉันกังวลมากเกี่ยวกับความเป็นส่วนตัว และชีวิตการงานของฉัน"
"ฉันบอกทุกคนว่าคุณจะไม่อยู่สักพัก"
"แค่นั้น"
"แอนดี้ที่รัก ฉันเข้าใจว่าคุณอยากมีเซ็กซ์กับคนอื่น"
"ไม่มีใครจะห่วงใยคุณเท่าฉัน"
"ไม่มีใครจะรักคุณเท่าฉันอีกแล้ว"
"ให้โอกาสฉันอีกครั้งนะ แอนดี้"
"ฉันขอโทษจริงๆ สําหรับหลายๆ อย่าง"
"ทําไมมันต้องสายเกินไปด้วย"
"แอนดี้ที่รัก"
"นี่คืออีกครั้งที่ฉันรู้สึกถูกหักหลังและโดดเดี่ยว"
"เมื่อคุณบอกว่าที่นี่ไม่ใช่บ้านของคุณอีกต่อไป
ทั้งๆ ที่เราสร้างทุกอย่างด้วยกันมา
แล้วทําไมฉันถึงไม่ควรพูด ว่าฉันจะเผามันทิ้ง"
"ฉันต้องไปซานฟรานซิสโกและพูดถึงเวดดิ้งส์
และชีวิตแสนวิเศษของฉัน"
"ขอให้คุณมีความสุขกับอิสรภาพของคุณ"
"และขอให้เครื่องบินฉันโหม่งโลก"
"ตอนนี้ฉันนั่งอยู่บนเครื่องบิน ร้องไห้ ไอ
มีไข้ และทุกข์ใจจนไม่อยากเชื่อตัวเอง"
"ฉันควรจะมีชีวิตชีวา สวยงาม เย้ายวน และเป็นที่ปรารถนา"
"แต่ฉันกลับหมดสภาพอย่างนี้"
"ฉันอายุ 45 ปีแล้ว ในใจมีแต่ความกังวล และความเหงา โดดเดี่ยว และสิ้นหวัง"
"อนาคตเป็นเหมือนภาพที่พร่ามัว"
ยี่สิบเจ็ดปี
เขาเป็นฝ่ายที่ต้องการหย่า ไม่ใช่ฉัน
เขาเขี่ยฉันทิ้ง
ฉันอายุ 40 ปี ฉันยังสวยมาก
ฉันเป็นผู้หญิงที่มีคนหมายปอง
แต่เขาปฏิบัติกับฉันเหมือนฉันเป็นของที่ถูกทิ้ง
เขาปฏิบัติกับฉันแย่มาก
และฉันคิดว่าฉันก็ปฏิบัติกับเขาไม่ดีเหมือนกัน
ฉันไม่ได้วิ่งโร่ไปหาคนอื่นนะ เขาต่างหากที่ทําแบบนั้น
ฉันมักจะบอกว่าฉันเป็นหงส์ และฉันเป็น...
ก็เหมือนหงส์ทุกตัว พวกมันมีคู่ครองเดียว
และฉันคิดว่าการมีคู่ครองเดียว เป็นเรื่องที่น่าชื่นชม
จริงๆ ฉันคิดว่ามันน่าชื่นชม
แต่ปรากฏว่ามันไม่... มันไม่ได้ช่วยประคองชีวิตคู่
เรามาคุยกันเรื่องที่มีความสุขกว่านี้ได้ไหม
ฉันปลูกต้นไม้ทุกต้นที่คุณเห็นที่นี่
ทั้งหมดนี้ ฉันปลูกเอง
หลายพันต้น
สวัสดีค่ะ
เราใช้ต้นไม้ที่ล้มลงมารองรับด้านล่าง
เราเก็บต้นไม้ไว้รอรับฤดูหนาว
สวนคือที่ที่สวยงามสําหรับฉัน
เพราะฉันชอบทํางานให้เสร็จ
ไม่ แต่ดูสิ อย่าเก็บไว้แบบนี้
ต้องตัดแต่งให้เรียบร้อย
ตัดแต่งให้ดี แล้วเอาดินใส่ตรงนี้
ให้โอกาสกิ่งใหม่ๆ ได้โต โอเคนะ
- ครับ เข้าใจแล้วครับ - ส่วนต้นนี้ก็ตัดลงไปจนสุดได้เลย
- ครับ - มันจะงอกขึ้นมาใหม่
นั่นแหละคือประเด็นของการเตรียม
ให้พร้อมเก็บ
ฉันไม่เคยมองไปทางอื่น
โอเค ทุกคน ฟาซาง อย่าทํากระถางพวกนี้แตกนะ
ครับ
อย่าทํากระถางแตก
ฉันจะไปดูฐานของอันใหม่ เรียบร้อยดีไหม
ฉันมองไปที่ปัญหา มองให้เห็นมัน และพยายามแก้มัน
(วิดีโอของมาร์ธา สจ๊วต "เคล็ดลับการจัดงานเลี้ยง"
และเอนเตอร์เทนนิง มาร์ธา สจ๊วต
- ฮัลโหล หนึ่ง สอง สาม สี่ ห้า - ไง
ยัง
ช่วยจัดให้... ฉันชอบให้มันตั้งขึ้น
- ฉันทนไม่ได้... ฉันไม่ชอบให้มันแบน - ได้ค่ะ
เธออยู่ในโลกที่ พอได้แต่งงานกับผู้ชายสักคนแล้วก็ถือว่าจบ
และฉันว่ามาร์ธาไม่เคยคาดคิด ว่าเธอจะไม่ได้อยู่ในสถานะแต่งงาน
เธอรู้สึกอับอาย
มาร์ธาไม่ยอมรับความล้มเหลว
นั่นเป็นครั้งแรกๆ ที่มีบางสิ่งเกิดขึ้น ที่เธอไม่สามารถแก้ไขได้
เธอกังวลว่า การเดินสายโปรโมตหนังสือ
ในช่วงที่คนรู้กันทั่วว่าเธอแยกทางกับสามี จะนําพาความยากมาให้
แต่ปรากฏว่าผู้คนไม่สนใจเลย
สาม สอง...
พวกเขาแค่อยากรู้วิธีทําเค้ก
ผู้หญิงทั่วประเทศกําลังเข้าคิว เพื่อพบกับเจ้าภาพที่ยอดเยี่ยมคนนี้
ผู้หญิงคนนี้ที่ได้ขายตัวเองอย่างชาญฉลาด ให้กับชาวอเมริกัน
ในฐานะราชินีแห่งความสมบูรณ์แบบ
หลังจากแอนดี้ไป ฉันก็จมอยู่กับงาน
และไอเดียต่างๆ ที่อยากทําในอนาคต โชคดีที่ฉันมีสองอย่างนี้
โชคดีมาก ไม่งั้นฉันอาจเป็นแค่แม่บ้าน ที่หมดอาลัยตายอยากก็ได้
แต่ฉันไม่ปล่อยให้สิ่งนั้นเกิดขึ้นกับตัวเอง และฉันดีใจมากที่ไม่ทําแบบนั้น
(เคมาร์ท ความพึงพอใจเสมอ)
และมันเริ่มต้นจากเคมาร์ท
มาร์ธา สจ๊วตกําลังนําสไตล์ชั้นสูงของเธอ
มาสู่ผู้ซื้อชนชั้นกลางที่เคมาร์ท
ผ้าปูที่นอน เครื่องนอน จานชาม ผ้าลินิน ทุกอย่างสําหรับบ้านของคุณ
โดยมาร์ธา สจ๊วต
เคมาร์ทเคยถูกมองว่าเป็นร้านระดับล่างมาก
แต่มาร์ธามองการณ์ไกลว่า การเป็นหุ้นส่วน
กับร้านค้าปลีกขนาดใหญ่ในสหรัฐฯ จะเป็นเรื่องที่ดีมากๆ
กรีนนิชการ์เดนคลับยกเลิกการปรากฏตัวของฉัน
เพราะฉันเซ็นสัญญากับเคมาร์ท และพวกเขาไม่ต้องการอะไรที่ดูต่ําต้อย
เธอเข้าใจว่า แค่เพราะเราไม่มีเงินมาก
ไม่ได้หมายความว่าเราไม่มีรสนิยม
นั่นเป็นเรื่องที่ทรงพลังมาก
ถ้าคุณไม่เคยได้ยินชื่อมาร์ธามาก่อน
ตอนนี้คุณได้ยินแล้ว
ช่วงนี้เรามักจะเห็นคุณในทีวี กับโฆษณาเคมาร์ท
ค่ะ ฉันคิดว่าหลายคนคงคิดว่า นี่เป็นการจับคู่ที่แปลก
- คุณคิดว่าแปลกไหม - ไม่เลย
ทุกคนที่ซื้อของที่เคมาร์ท
มีคนไปซื้อของที่นั่น 77 ล้านคนต่อเดือน
จริงเหรอ 77 ล้านคนต่อเดือน
จริง และพวกเขาอยากได้ของสวยๆ งามๆ
และฉันพยายาม จะเอาของสวยๆ งามๆ มาวางขายที่ร้าน
แล้วพวกเขาไปทําอะไรที่เคมาร์ท ถ้าพวกเขา...
ในช่วงเวลานั้น ฉันเขียนหนังสือไปประมาณหกเล่ม
และสํานักพิมพ์ของฉันขอแค่ปีละเล่ม
แต่ฉันมีเรื่องที่จะบอกเล่ามากกว่านั้นเยอะ เลยคิดว่า ทําไมไม่ทํานิตยสารล่ะ
ตอนนั้นมีนิตยสารสําหรับผู้หญิงอยู่
แต่มันไม่ได้มีความสวยงาม หรือมีข้อมูลลึกๆ อย่างที่ฉันต้องการ
เราต้องอุดรูที่ใหญ่มาก
ฉันเริ่มต้นที่คอนเด นาสต์
ฉันได้คุยกับเอส.ไอ. นิวเฮาส์เองเลย และเขาถามว่า
"คุณจะตั้งชื่อว่าอะไร"
ฉันตอบไปว่า "มาร์ธา สจ๊วต ลิฟวิ่ง"
เขาบอกว่า "ไม่เอามาร์ธา สจ๊วต"
แล้วฉันก็ถามว่า "ทําไมล่ะ" เขาบอกว่า "เพราะนี่คือคอนเด นาสต์"
"นั่นคือชื่อของเรา คอนเด นาสต์" เขาเป็นคนปกป้องแบรนด์
ฉันเลยไปหารูเพิร์ต เมอร์ด็อก
และเขาบอกว่า "ผมจะเลิกทํานิตยสารแล้ว เพราะนั่นไม่ใช่ทางของเรา"
"แนะนําให้ไปคุยกับไทม์ดูนะ"
ไทม์เป็นโลกของผู้ชาย
พวกเขาไม่เข้าใจ
ฉันบอกว่า "การใช้ชีวิต เป็นหัวข้อที่มีเนื้อหาให้เขียนได้เรื่อยๆ
ไม่ว่าจะอีกกี่ปี"
"การใช้ชีวิตไม่มีขีดจํากัด"
เขาบอกว่า "ถ้าคุณคิดแบบนั้นจริงๆ
นั้นอาจเป็นไอเดียที่ดีก็ได้"
เราอยากให้มันเป็นนิตยสารเพื่อผู้หญิงยุคใหม่
วันหยุด การจัดงานเลี้ยง อาหาร การตกแต่ง ลูก เด็กทารก งานฝีมือ
สิ่งเหล่านี้ไม่เคยถูกรวมให้อยู่ในที่เดียวมาก่อน
(มาร์ธา สจ๊วต ลิฟวิ่ง)
เราออกฉบับที่สวยงาม
ขายหมดเกลี้ยง
ภาวะเศรษฐกิจถดถอย ทําให้ธุรกิจนิตยสารเจอช่วงซบเซา
แต่ท่ามกลางความมืดมน ก็ยังมีแสงสว่าง
มาร์ธา สจ๊วต ลิฟวิ่ง กลายเป็นปรากฏการณ์ชั่วข้ามคืน
ฉันขึ้นปกเกือบทุกฉบับ
มันกลายเป็นหนึ่งใน นิตยสารที่ประสบความสําเร็จมากที่สุด
ขอต้อนรับมาร์ธา สจ๊วต
ในตอนนั้น
ผู้หญิงจํานวนมากบอกว่า "ฉันไม่อยากเป็นแม่บ้าน"
"ฉันอยากมีงานทํา ฉันอยากมีอํานาจ"
แต่เธอรู้ว่าผู้หญิงหลายคนที่ทํางาน
ยังคงมีความผูกพันกับบ้าน
มาร์ธาบอกว่า คุณสามารถเป็นศิลปินในแบบของคุณเองได้
ความงามและความสมบูรณ์แบบ สามารถเป็นสิ่งที่ทรงพลังได้
ฉันอยู่ที่เวสต์พอร์ต คอนเนตทิคัต
ฉันมีเพื่อนอยู่บ้าง แน่นอน
แต่ไม่มาก
ลูกสาวฉันบอกว่า
"แม่ สาวโสดช่วงหน้าร้อนต้องไปที่นี่เลย
เดอะแฮมป์ตันส์"
ฉันก็เลยไปลองดู
นายหน้าถามฉันว่า "มองหาที่แบบไหนอยู่"
ฉันบอกว่า "ที่เก่าๆ บนถนนสายที่น่าอยู่ที่สุด"
ผู้รับเหมาถามว่า "อยากทําอะไร"
ฉันตอบว่า "แค่อยากทําให้มันเป็นสวนที่สวยที่สุด
พร้อมบ้านที่สวยงาม"
นี่คือวิสัยทัศน์ของเธอที่สะท้อนออกมา
เราปรับปรุงบ้านที่ลิลี่ พอนด์ เลน ประมาณหนึ่งปีครึ่ง
และพอเราทําเสร็จ ก็เป็นวันเกิดปีที่ 50 ของฉัน
ฉันเลยตัดสินใจจัดงานวันเกิดแบบยิ่งใหญ่
งานเลี้ยงระดับมหึมา ทุกคนไปร่วม
ผู้คนจากโลกธุรกิจ
คนในวงการภาพยนตร์ วงการทีวี
ช่วงเวลาที่เธออยู่ในโลกนั้น
มันเหมือนลูกบิลเลียดที่กระทบลูกอื่นๆ อีกสิบลูก
และทุกอย่างก็เกิดขึ้น
มันคือจุดเริ่มต้นของยุคที่ดีที่สุดของเดอะแฮมป์ตันส์
เธอมักจะพูดเสมอว่าเธอเติบโตช้า
แต่ฉันคิดว่าเธอรู้สึกมีอิสระและมีอํานาจมากขึ้น
"โอเค ฉันมีชีวิตใหม่แล้ว และฉันจะใช้มัน"
ฉันว่าเธอมีเรื่องรักเยอะกว่าที่เราจะฟังหมด
และฉันคิดว่าเธอสนุกไปกับมัน
มาร์ธาไม่ชอบอยู่ใกล้ผู้ชายที่ไม่ฉลาด
เธอรักชาร์ลส์ ซิโมนยี แปลว่าเธอชอบคนรวย
ถึงพวกเขาจะแปลกๆ ก็เถอะ
ชาร์ลส์เป็นคนสร้างเวิร์ดกับเอ็กเซล ที่ไมโครซอฟต์
อัจฉริยะสุดๆ
เราเริ่มไปไหนมาไหนด้วยกัน เป็นชีวิตที่ต่างออกไปจากเดิม
เขามีเครื่องบินส่วนตัว สร้างเรือในเยอรมนี
และฉันเริ่มต่อเรือลํานั้นกับเขา
ฉันไม่ได้กังวลเรื่องการออกเดต หรือหาสามีใหม่ที่ไหน
ฉันทํางานต่อไป คิด ลงมือทํา
อย่างที่ทําอยู่ตลอด
คุณเคยมีความสัมพันธ์ ที่คุณพูดเรื่องความรู้สึกของคุณไหม
ไม่เลย และนั่นอาจเป็นเหตุผลว่าทําไม ฉันถึงไม่มีความสัมพันธ์ใกล้ชิดกับผู้ชายมากนัก
เพราะฉัน...
ไม่สนใจ
ฉันไม่รู้ว่าเหตุผลที่แท้จริงคืออะไร
ฉันไม่ได้สนใจใคร่รู้ว่า
"ชาร์ลส์ ณ วินาทีนี้คุณรู้สึกยังไง"
ฉันไม่ได้สนใจ
ที่ฉันสนคือ
"ชาร์ลส์ ทําอะไรอยู่ คิดอะไรอยู่"
ฉันมักจะถูกดึงดูดเข้าหาคนที่ทําอะไรอยู่ตลอด
และฉันคิดเยอะขึ้นกับทุกสิ่งที่ฉันทํา
สิ่งที่ฉันกําลังสร้าง สิ่งที่ฉันอยากสร้าง
สิ่งที่ฉันอยากทําให้สําเร็จ
นั่นคือสิ่งที่ฉันทําได้ดีที่สุด
ก้าวต่อไปคือทํารายการโทรทัศน์
แต่ไทม์เป็นบริษัทที่หัวอนุรักษ์มาก
พวกเขาคิดว่าถ้าคนเห็นมาร์ธาในทีวี
คนจะรู้สึกว่าไม่ต้องซื้อนิตยสารก็ได้
ฉันหวังมาตลอดว่าจะได้ทํารายการโทรทัศน์
ควบคู่ไปกับนิตยสาร
นั่นเรียกว่าการผนึกกําลัง
เป็นคําที่ไม่ค่อยดีนัก
ในช่วงปี 1990
คนมองว่าฉันบ้า
แต่ว่ามันก็ออกมาดี
ก่อนที่จะมีมาร์ธา ถ้ามีคนมาถามว่า
"อยากดูรายการทีวีเกี่ยวกับคนที่มีเงินมากกว่าคุณ
ดูดีกว่าที่คุณจะดูดีได้
ใช้ชีวิตที่เลิศเลอ และทําทุกอย่างด้วยมือของตัวเองไหม"
คนคงตอบว่า "ไม่มีทาง"
แต่พอทําออกมาแล้ว คนก็ชอบมาก
เป็นเรื่องดี
เธอเป็นผู้สอนที่เก่งกว่าใคร
ไม่ใช่แค่สอนแล้วเข้าใจ แต่เราอยากทําตามจริงๆ
อย่าปั่นเละเกินไป
เรามีผู้หญิงรุ่นใหม่ อายุน้อย ที่แม่ๆ ของพวกเธอทํางานนอกบ้าน
พวกเธอเลยไม่รู้ว่าจะต้องทําอะไรยังไง
และมาร์ธาคิดว่าเราต้องสาธิตให้คนดู
ว่าต้องทํายังไง
ทีละขั้นทีละตอน
ทุกวันนี้เราเรียกมันว่าดีไอวาย นั่นเป็นการปฏิวัติอเมริกาเลยทีเดียว
ในที่สุด เรื่องที่ใครๆ เคยไม่ให้ความสนใจ
จู่ๆ ก็กลายเป็นกระแสนิยมระดับชาติ
- เป็นกระแส - นั่นคือเรื่องอะไร
การใช้ชีวิตในแต่ละวัน
สําหรับฉันมันเป็นเรื่องที่จริงจังเสมอมา
สุภาพบุรุษ เตรียมพร้อมได้เลย
เคมาร์ทกําลังบูม ทุกคนแห่กันไปซื้อของทุกอย่าง
เราทําเงินได้ 70 ล้านดอลลาร์ต่อปี ตรงไปที่กําไรสุทธิเลย
เธอเห็นว่าเธอสามารถ สร้างอาณาจักรของตัวเองได้
มาร์ธาสามารถซื้อชื่อของตัวเอง และนิตยสารจากไทม์กลับมาได้
เธอไปที่เคมาร์ทเพื่อหาเงิน
และเคมาร์ทก็ให้ค่าลิขสิทธิ์เธอล่วงหน้า
และนั่นกลายเป็นเรื่องดี ขอยืมคําพูดของมาร์ธาหน่อยนะ
ทันใดนั้นเราก็เป็นเจ้าของทุกอย่าง 100%
และนั่นคือจุดเริ่มต้นของมาร์ธา อิงค์
แผนคือการสร้างบริษัทที่มีขอบเขตครอบคลุมทุกสื่อ
เป็นความคิดของฉันที่จะทําแผนของบริษัท ให้เหมือนกับระบบสุริยะ
โดยมีคนหนึ่งคนอยู่ตรงกลาง
ไม่เคยมีใครทําแบบนั้นมาก่อน
สิ่งที่เริ่มต้นจาก ธุรกิจจัดเลี้ยงเล็กๆ ที่บ้านในปี 1976...
- ฉันชอบนะ - ได้กลายเป็น
มาร์ธา สจ๊วต ลิฟวิ่ง เอ็นเตอร์ไพรเซส
บริษัทมัลติมีเดีย
ที่มีรายได้ประมาณ 200 ล้านดอลลาร์ต่อปี
นี่อาจเป็นอาณาจักรธุรกิจครบวงจร ที่สร้างขึ้นมาโดยคนคนเดียว
เธอเหมือนซูเปอร์สตาร์
ไม่ว่าจะหันไปทางไหนก็เห็นมาร์ธา สจ๊วต
หลังจากที่เธอแยกตัวจากไทม์
มาร์ธา สจ๊วตก็วางแผนก้าวต่อไปที่สําคัญ นั่นคือการเข้าสู่ตลาดหุ้น
(ซื้อมาร์ธา สจ๊วต)
การเข้าตลาดหุ้นคือความฝันของอเมริกันชน
(จักรวาลของมาร์ธา สจ๊วต)
เอาล่ะ ฟังนี่นะ
มาร์ธา สจ๊วต
เจ้าหญิงผู้บริสุทธิ์ จริงๆ แล้วเป็นราชินีใจร้ายงั้นเหรอ
ชาวอเมริกันรู้จักเธอ ในฐานะคนทํางานบ้านผู้มีความสุข
ยิ่งคุณรู้เรื่องผู้หญิงคนนี้มากเท่าไหร่ คุณก็ยิ่งชอบเธอน้อยลง
ในยุค 90
นั่นคือช่วงที่เธอเริ่มถูกสื่อโจมตี
"เธอมีปัญหาทางจิต เธอเป็นบ้า เธอเสียสติไปแล้ว"
ซึ่งไม่ช่วยเลยก่อนการเสนอขายหุ้นครั้งแรก
ตอนที่เราเข้าตลาดหุ้น ทุกอย่างเชื่อมโยงกับตัวมาร์ธา
ทุกอย่างขึ้นอยู่กับคนคนเดียว
ฉันจําได้ว่าเคยได้ยินจากคนในโลกการเงิน
เขาพูดว่า "เราจะอยู่ห่างๆ ไว้"
ฉันนึกว่ามันเป็นแผนธุรกิจที่ดีมาก
แต่พอเรานําเสนอให้กับนักลงทุนหลายๆ ราย
ธนาคารคิดว่ามันเป็นการลงทุนที่เสี่ยง
เพราะมีคนคนเดียวอยู่ตรงกลาง
พวกเขาไม่ชอบ ไอเดียบริษัทที่ดําเนินการโดยผู้หญิงแบบบริษัทเรา
ไม่ชอบเลย
ประเด็นเรื่องการให้มาร์ธาเป็นแบรนด์หลัก
นั่นคือสิ่งที่ธนาคารกังวลที่สุด
คนชอบพูดว่า "ถ้าเธอโดนรถชนล่ะ"
"แบบนั้นแบรนด์จะพังทันที"
(ปัจจัยเสี่ยง)
แบรนด์ของเธอขึ้นอยู่กับชื่อเสียง
และความน่าเชื่อถือของเธอ พูดตามตรง
ข่าวด่วนค่ะ มาร์ธา สจ๊วตไม่สมบูรณ์แบบอย่างที่คิด
"อะไรเอ่ยปลอม" วันนี้ มาร์ธา สจ๊วตไปออกรายการทูเดย์โชว์
คุณใช้เวลาถักผ้าปูโต๊ะลายดอกมากเกินไป
อาจเป็นเพราะงั้นมั้ง สามีถึงได้ทิ้ง
ฉันงงกับระดับความเกลียดชังที่ผู้คนมีต่อเธอ
บางครั้งฉันคิดว่าเป็นเพราะ เธอทําสิ่งที่พวกเราทุกคน
ทําได้ในทางทฤษฎี
แต่เธอทําได้ดีกว่ามาก มันดูจะทําให้คนรําคาญ
ใครจะมีเวลาไปทําอะไรแบบนี้
ในบรรดาผู้หญิงทุกคนที่ยุ่งกับงานนอกบ้าน
หนึ่งล้านคนในนั้นไม่มีเวลาอบคุกกี้ด้วยซ้ํา
เธอตั้งมาตรฐานไว้สูง
และพอคนเห็นบ้านของเธอ คนจะรู้สึกว่าชีวิตตัวเองล้มเหลว
มาร์ธา สจ๊วต คือคนที่อยู่ตรงข้ามกับคําว่าสบายๆ
ตู้ทาสีจากด้านใน... อย่า... ห้ามพูดแบบนั้น
อาจจะไม่ค่อยมีอารมณ์ขันมากนัก
แต่คนเราจะมีอารมณ์ขันได้สักแค่ไหน
ถ้านอนแค่วันละสี่ชั่วโมง และอุทิศชีวิตให้กับรายละเอียดเล็กๆ น้อยๆ
ไม่ บอกเขาว่าอย่าทาสีด้านหน้าของตู้
เธอเป็นหัวหน้าที่เข้มงวด
แต่พฤติกรรมบางอย่างที่เธอถูกตําหนิน่ะ
จะได้รับคําชมถ้าผู้ชายทําในโลกธุรกิจ
เป็นเรื่องที่พูดกันซ้ําๆ ซากๆ แต่ไม่ได้แปลว่าไม่เป็นความจริง
เธอถูกตัดสินด้วยอีกมาตรฐานนึง
เธอทําให้พวกผู้ชายหงุดหงิด
แนวคิดที่ว่า คุณสามารถเป็น ผู้เชี่ยวชาญด้านงานบ้าน และเป็นคนร้ายกาจ
มันคือสองแนวคิดที่ขัดแย้งและไม่ไปด้วยกัน
อย่าให้มันแตกนะ
ใครที่ดูมาร์ธาหรืออ่านเรื่องของมาร์ธา
อาจจะรู้สึกหงุดหงิดเพราะพวกเขาจะไม่มีวัน
ไปถึงจุดที่สมบูรณ์แบบง่ายๆ แบบนั้นได้
อาจจะได้ก็ได้
พวกเขาอาจจะทําเค้กไม่ได้สมบูรณ์แบบ
แต่พวกเขาฝันถึงมันได้
ช่วยเอาไมค์บูมออกได้ไหม
เธอสร้างอาณาจักรมัลติมีเดียขึ้นมา
และตอนนี้ มาร์ธา สจ๊วต ตั้งเป้าที่จะพิชิตวอลสตรีท
(18 ดอลลาร์ ข้อเสนอของเอ็มเอสแอลโอ)
เคยคิดไหมว่าจะเกิดสิ่งนี้ ในตอนที่คุณเริ่มธุรกิจนี้ครั้งแรก
รู้ รู้ตั้งแต่วันแรก
มาร์ธา ขอรูปถือค้อนอีกรูป
เป็นประสบการณ์ที่น่าทึ่ง
เสียงทั้งหมดที่ได้ยิน เสียงกระดิ่ง และรอยยิ้ม
เพราะเราดูได้จากทิกเกอร์ว่าราคาหุ้นกําลังขึ้น
(22 ดอลลาร์)
รู้สึกยังไงที่ได้เป็นประธาน บริษัทที่จดทะเบียนในตลาดหุ้น
ฉันต้องบอกเลยว่าเราตื่นเต้นมาก
เป็นเรื่องดี
(25 ดอลลาร์)
(26 ดอลลาร์)
คุณเคยนึกฝันไหมว่า แบรนด์ความเป็นแม่บ้านของคุณ
จะยิ่งใหญ่จนถึงขนาดที่คุณนําบริษัทนี้เข้าสู่ตลาดหุ้น
ถ้าคุณได้รับความไว้วางใจจากผู้ชม ผู้ชมจะมาดูคุณ เมื่อต้องการข้อมูล
และเราคือครู เราจะตั้งใจสอนต่อไป
(31 ดอลลาร์)
(33 ดอลลาร์)
(34 ดอลลาร์)
ตอนนี้ขายที่ 38
ฉันอยากขอเชิญดื่มฉลองให้การที่
มาร์ธา สจ๊วต ลิฟวิ่ง ออมนิมีเดีย
คือสิ่งที่ดีมากๆ
และจะเป็นสิ่งที่ดีมากๆ ต่อไปอีกนาน
กาเอล โทเวย์ ช่วยยืนขึ้นด้วยได้ไหม
พวกผู้หญิงไปเข้าห้องน้ํา มาร์ธายังยืนอยู่ตรงนั้น พูดว่า
"ฉันเป็นผู้หญิงที่รวยที่สุดในโลก"
การเคลื่อนไหววันนี้ทําให้มูลค่าหุ้นของเธอ อยู่ที่ 1,200 ล้านดอลลาร์
- เยี่ยม - วันรับทรัพย์
ดีกับเธอแล้วล่ะ
คุณคงหาคนที่มีความสุขกว่านี้ไม่ได้แล้วในเวลานั้น
เธอประสบความสําเร็จทุกอย่าง ที่เด็กสาวจากนัตลีย์...
ที่พ่อเป็นพนักงานขายและแม่เป็นครู จะสามารถทําได้
คุณออกหุ้นแล้วได้เงินเท่าไหร่
- ประมาณหนึ่งพันล้านดอลลาร์ - คุณมีมูลค่าพันหนึ่งล้านดอลลาร์เหรอ
การเป็นผู้หญิงคนแรกที่สร้างฐานะจนได้เป็น เศรษฐีพันล้านในประวัติศาสตร์อเมริกา
มีความหมายยังไงน่ะเหรอ
ผู้คนจริงจังกับฉัน
ฉันได้รับเชิญ ให้เข้าร่วมบอร์ดตลาดหลักทรัพย์นิวยอร์ก
และฉันยังอยู่ในบอร์ดของเรฟลอนด้วย
เรามีทรัพยากรเพิ่มขึ้นมาก
เหมือนกับเชื้อเพลิงจรวด
เรามีออฟฟิศอยู่ที่สตาร์เร็ตต์ลีไฮ
ตึกนั้นแย่มาก
แต่มาร์ธามองเห็นศักยภาพของมัน
เหมือนกับการได้อยู่ในทีมโอลิมปิก กับคนที่เก่งที่สุดของที่สุด
เราผลิตนิตยสารมากขึ้นเรื่อยๆ
เริ่มจากลิฟวิ่ง แล้วเราก็ทําเวดดิ้งส์
แล้วเราก็ทําเบบี้ แล้วเราก็ทําคิดส์
แล้วเราก็ทําบลูพรินท์ แล้วเราก็ทําโฮลลิฟวิ่ง
แล้วก็เอเวอรี่เดย์ฟู้ด
และก็มีซีรีส์ทางทีวีอีกด้วย
ไม่มีอะไรที่เราทําไม่ได้
คนอื่นๆ ในโลกเริ่มเห็นด้วยกับวิสัยทัศน์ของเธอ
โจน ดิดิออนเขียนบทความที่เฉียบแหลมมาก ลงเดอะนิวยอร์กเกอร์
เกี่ยวกับผู้หญิงอย่างฉัน ที่กลายเป็นคนมีอํานาจ
"ถึงผู้ที่ชอบวิจารณ์เธอ
เธอดูเหมือนเป็นตัวแทน คนหลอกลวงที่ต้องถูกเปิดโปง
คนผิดที่ต้องรับการแก้ไข"
"ไม่ว่าตอนนี้มาร์ธาจะมีความสําเร็จมากแค่ไหน เธอก็ยังต้องการมากกว่านั้น"
"และเธอต้องการมัน ในแบบของเธอ ในโลกของเธอ
ไม่ใช่ในโลกของเด็กผู้ชาย ที่เล่นอสังหาริมทรัพย์หรือเทคโนโลยี
แต่ในดินแดนอันละเอียดอ่อน ของหัวใจดอกไม้กระดาษและเค้กแต่งงาน"
"นี่ไม่ใช่เรื่องราวของผู้หญิงที่นําทักษะต่างๆ ที่มีมาแต่เดิมมาใช้ให้เกิดประโยชน์สูงสุด"
"นี่คือเรื่องราวของผู้หญิง ที่ทําการเสนอขายหุ้นครั้งแรกของตัวเอง"
"นี่คือเรื่องราว 'ความมุ่งมั่นของผู้หญิง'
เรื่องราวของดินแดนแห้งแล้ง
เรื่องราวของการเผชิญความสูญเสีย
เรื่องราวของผู้ที่จะไม่กลับไปหิวโหย
เรื่องของมิลเดร็ด เพียร์ซ
เรื่องราวเกี่ยวกับความกล้า
ที่แม้แต่ผู้หญิงที่ไม่มีทักษะทางอาชีพ ก็สามารถประสบความสําเร็จ
และแสดงให้ผู้ชายเห็นได้"
"ความฝันและความกลัวที่มาร์ธา สจ๊วตท้าทาย
ไม่ใช่ความเป็นแม่บ้าน
แต่เป็นพลังของผู้หญิง
ของผู้หญิงที่นั่งร่วมโต๊ะกับผู้ชาย
และยังคงสวมผ้ากันเปื้อน
เดินออกไปพร้อมกับมันฝรั่งทอด"
ผู้ชายที่ฉลาดพวกนี้ นายธนาคารที่ฉลาดพวกนี้
ไม่เห็นคุณค่าที่แท้จริง ในแนวคิดสื่อหลากหลายช่องทาง
พวกเขามองไม่เห็น
แต่เราแสดงให้พวกเขาเห็นแล้ว ใช่ไหม
นั่นคือจุดสูงสุดของความสําเร็จ
และมันก็คงอยู่ชั่วระยะเวลาหนึ่ง
จากนั้น มันก็ไม่เป็นเช่นนั้นอีกต่อไป
ฉันกําลังเดินทางไปคาโบ เม็กซิโก
กับเพื่อนของฉัน มาเรียนา ปาสเตอร์นัก
เราแวะเติมน้ํามันที่ซานอันโตนิโอ รัฐเท็กซัส
ฉันโทรไปที่ออฟฟิศ
ตามประสาซีอีโอผู้ขยันขันแข็ง ของบริษัทในตลาดหุ้นนิวยอร์ก
ผู้ช่วยบอกว่า นายหน้าของฉันโทรหาฉันเรื่องอิมโคลน
อิมโคลนเป็นบริษัทไบโอเทค ที่เพื่อนของฉันแซม วัคซาลก่อตั้งขึ้น
ดร.วัคซาลได้คิดค้นยาชื่อเออร์บิทักซ์
ที่มีศักยภาพสูงในการรักษาโรคหลายอย่าง
ฉันเลยโทรหาปีเตอร์ บากาโนวิช ซึ่งเป็นนายหน้าของฉัน
เป็นบทสนทนาสั้นๆ ที่บอกว่า
"หุ้นกําลังตก เราขายดีกว่านะ"
ฉันตอบ "ดี ขายเลย"
แล้วเดินทางต่อไปยังคาโบ
ไม่ได้คิดเรื่องนั้นอีก
อาจจะประมาณหกเดือนต่อมา ปัญหาก็เกิดขึ้น
เอฟบีไอจับกุมแซม วัคซาล เมื่อเช้านี้เวลาหกโมงครึ่ง
คุณซื้อขายโดยใช้ข้อมูลวงในใช่ไหม
ซามูเอล วัคซาล ได้ทราบข้อมูลเมื่อวันที่ 26 ธันวาคมปีที่แล้ว
ซึ่งก็คือสองวันก่อนการประกาศต่อสาธารณะ ว่าองค์การอาหารและยาไม่อนุมัติเออร์บิทักซ์
อัยการกล่าวหาว่าวัคซัลแจ้งข้อมูลนี้ ให้สมาชิกในครอบครัวสองคนทราบ
เขาเป็นอีกหนึ่งตัวอย่างที่เห็นได้มากมาย ที่ผู้บริหารสูงสุด
ถูกกล่าวหาว่า เพิ่มความร่ํารวยให้ตัวเองและพวกพ้อง
ในขณะที่ผู้ถือหุ้นจํานวนมากสูญเสียเงินไปมหาศาล
ในตอนนั้น
มีพวกคนรวยเล่นกับหุ้น
และคิดว่ากฎหมายไม่สามารถแตะต้องพวกเขาได้
กลุ่มคนร้ายยุคใหม่กลุ่มนี้ ทําเงินได้ไปหลายล้านดอลลาร์
แต่กลับพาให้บริษัท ไปเจอหายนะทางการเงิน หรือแย่กว่านั้น
ผมว่าจะไม่มีคําไหนจะอธิบายได้ดีกว่า "น่าตกใจอย่างยิ่ง"
กระทรวงยุติธรรมได้จัดตั้งหน่วยงานพิเศษ
เพื่อตรวจสอบอาชญากรรมคอปกขาว
เพราะความเชื่อมั่นของประชาชน ลดลงอย่างรวดเร็ว
หลังจากเกิดเรื่องอื้อฉาวซ้ําๆ
ธุรกิจจะมีความน่าเชื่อถือได้ยังไง เมื่อมีคนแบบนี้
ที่ทําสิ่งที่คุณอ่านเจอแทบทุกวัน
สําหรับกรณีของอิมโคลน เหตุการณ์เป็นไปตามนี้
(ธันวาคม 2002)
รัฐบาลสังเกตเห็นว่าหลายคนขายหุ้นอิมโคลน
ก่อนที่จะมีการประกาศผลลัพธ์ที่ไม่ดีออกมา
(เอฟดีเอประกาศปฏิเสธเออร์บิทักซ์)
แล้วก็มีชื่อเริ่มปรากฏขึ้น
รวมถึงชื่อของมาร์ธา สจ๊วตด้วย
มาร์ธา สจ๊วต
ฉันประหลาดใจ ตอนที่ได้รับโทรศัพท์จากสํานักงานกฎหมาย
ว่าอัยการสหรัฐฯ ขอให้ฉันไปปรากฏตัว
เพื่อซักถามเรื่องที่ฉันขายหุ้นอิมโคลน
พวกเขาพาฉันขึ้นแท็กซี่ แล้วเราก็เข้าเมือง
ทนายของฉันบอกว่า
"ถ้ามีอะไรไม่ชัดเจน ให้คุณบอกว่า 'ฉันจําไม่ได้ นึกไม่ออก'"
ฉันไม่กลัวเพราะฉันไม่คิดว่าฉันทําอะไรผิด
ทนายของฉันก็ไม่คิดว่าฉันทําอะไรผิด
ฉันทําตามที่ทนายของฉันบอก
ตอบคําถามทุกข้อตามความจริง และซื่อสัตย์ที่สุดเท่าที่ฉันจะทําได้
และถ้าจําไม่ได้ ก็บอกว่าจําไม่ได้
แล้วฉันก็กลับไปทํางาน
สาธารณชนไม่รู้ว่ามีการสอบสวนนี้ จนเดือนมิถุนายน 2002
ตอนที่แซมถูกจับ
นั่นคือตอนที่ความวุ่นวายเริ่มต้นขึ้น
มาร์ธา สจ๊วต เพื่อนของวัคซาล ก็ถูกตรวจสอบเช่นกัน
เธอขายหุ้นอิมโคลน ในวันเดียวกันกับที่ครอบครัวของวัคซาลขาย
หุ้นบริษัทของเธอ มาร์ธา สจ๊วต ออมนิมีเดีย
มูลค่าลดลง 22% นับตั้งแต่ข่าวการขายหุ้นอิมโคลนแพร่ออกไป
ทีมกฎหมาย
แนะนําให้ฉันเงียบไว้
เป็นคําแนะนําที่แย่มาก
เธอเสียเงินไปมากจน
อาจจะต้องเริ่มซื้อของที่เคมาร์ทซะเอง แทนที่จะขาย
บริษัทนี้มีอยู่
เพื่อส่งเสริมไลฟ์สไตล์และภาพลักษณ์ของซีอีโอ
ดังนั้น หากภาพลักษณ์นั้นเสียหาย
บริษัทก็จะได้รับผลกระทบอย่างมาก
เป็นวันที่อากาศแจ่มใสในนิวยอร์กนะ ว่าไหมครับ
วันนี้อากาศดีซะจน
มาร์ธา สจ๊วตทําการซื้อขาย โดยใช้ข้อมูลวงในกลางแจ้งเลย
ข้อเท็จจริงครับ
สจ๊วตหลบเลี่ยงกล้อง แต่คําถามก็พรั่งพรูมาไม่หยุด
มาร์ธาเป็นคนที่สื่อให้ความสนใจ
เรื่องนี้ต้องได้รับการจัดการ
ในแถลงการณ์เป็นลายลักษณ์อักษร สจ๊วตบอกว่าเธอ "ไม่มีข้อมูลที่ไม่เหมาะสม
และการซื้อขายนั้นถูกต้องตามกฎหมายทั้งหมด"
มาร์ธาอยู่กับเราเช้านี้ ในรายการ ดิ เออร์ลี่ โชว์ค่ะ
- ยินดีที่ได้พบค่ะ - สวัสดีค่ะ วันนี้เราจะมาทําสลัดกัน แต่...
ใช่ค่ะ แต่ก่อนอื่น ขอถามสักสองสามข้อ
คุณได้ออกแถลงการณ์ว่า ไม่ได้มีส่วนเกี่ยวข้องกับการซื้อขาย
โดยใช้ข้อมูลวงใน
แต่คุณยังไม่ได้แสดงความคิดเห็นต่อสาธารณะ
คุณมีอะไรจะพูดเกี่ยวกับข้อกล่าวหานี้ไหมคะ
อย่างที่คุณเข้าใจค่ะ
ฉันกําลังถูกสอบสวนในเรื่องที่มีความสําคัญมาก
ดังนั้น... และหลายคน มีส่วนเกี่ยวข้องในการสืบสวนนี้
และตอนนี้ฉันไม่สามารถ แสดงความคิดเห็นใดๆ ได้ค่ะ
และหวังว่าเรื่องนี้จะคลี่คลายในเร็วๆ นี้
คนทั้งโลกสงสัยว่า เกิดอะไรขึ้นกับการขายหุ้นครั้งนั้น
แต่ไม่มีคําตอบที่ดีเลย
ฉันไม่มีอะไรจะพูดในเรื่องนี้จริงๆ ค่ะ ฉันไม่สามารถพูดอะไรได้เลย
อย่างที่บอกไป ฉันคิดว่าเรื่องนี้จะได้รับการแก้ไขในเร็วๆ นี้
และฉันจะได้หลุดพ้น จากความไร้สาระทั้งหมดนี้สักที
ฉันรู้ว่าภาพลักษณ์สําคัญกับคุณ
และทุกสิ่งที่คุณสร้างขึ้นมาตลอดหลายปี
ในช่วงที่เกิดเรื่องนี้ ราคาหุ้นของบริษัทลดลง
และสื่อก็เล่นข่าวอย่างหนักเมื่ออาทิตย์ที่แล้ว
คุณรู้สึกยังไงกับสิ่งที่เกิดขึ้นคะ
พิธีกรคนนั้นถามเธออย่างกดดัน และ...
ฉันอยากโฟกัสที่สลัดของฉันค่ะ
"ฉันแค่อยากทําสลัดของฉัน"
พูดออกอากาศเลย
ซึ่งมันไม่ดีเลย
สื่อลงข่าวนี้ทันที
(เตรียมชักมีดแล้ว สจ๊วตหั่นทั้งคําตอบ ทั้งกะหล่ํา)
"รับแรงกดดันไม่ได้" นั่นนี่นู่น
มีหลายอย่างที่ถูกเอามาเสริมเติมแต่ง
รูปของเธอกับแซม
ข่าวนั้นเป็นประเด็นร้อนมาก
มีการลงข่าวในหนังสือพิมพ์แท็บลอยด์อย่างหนัก
นักข่าวพยายามสร้างชื่อเสียง จากการทําลายชื่อเสียงของเธอ
และเธอเป็นเป้าหมายอันดับหนึ่ง
มันเหลือเชื่อมาก
มันไม่หยุดเลย
ทั้งเดือนนั้น ทั้งฤดูร้อนและฤดูใบไม้ร่วง มันไม่เคยหยุด
(ใครจะไปรู้)
ทุกคน โดยเฉพาะรัฐบาล โฟกัสว่า
แซมให้ข้อมูลกับมาร์ธา เรื่องข่าวจากเอฟดีเอ
ซึ่งนั่นเป็นอาชญากรรมจริง
แต่เห็นได้ชัดว่าเธอไม่ได้คุยกับเขา จนหลังจากที่เธอซื้อขายหุ้นไปแล้ว
แซมเดือดร้อนครั้งใหญ่
ไม่มีใครรอดพ้นจากผลพวงของสิ่งที่เขาทําได้ ผมเองก็ไม่เข้าใจ
แต่ในส่วนของมาร์ธาน่ะ แซมไม่ได้ให้ข้อมูลกับเธอ
ทนายของมาร์ธาก็โล่งใจมาก
คุณบอกว่ามีคนจากเอสอีซี และกระทรวงยุติธรรมอยู่ที่นั่น
- พวกเขาได้ถามคุณเรื่องมาร์ธาไหม - ถาม
เยอะไหม
เยอะ
พวกเขาอยากให้ผมพูดว่าผมบอกเธอ
และถ้าผมทําแบบนั้น ผมคงไม่เดือดร้อน
ผมรู้สึกว่า ถ้าพวกเขาได้ตัวมาร์ธา
พวกเขาจะมีความสุขสุดๆ
ผมก็เลยโทรหาแม่ว่า
"แม่ พวกเขาอยากให้ผมพูด ว่าผมให้ข้อมูลกับมาร์ธา
และพวกเขาจะไม่ยุ่งกับผม"
แม่บอกว่า "ก็บอกไปเลย ว่าได้ให้ข้อมูลกับมาร์ธา"
ผมคิดว่ามันตลกดี แต่ผมไม่ได้ทํา
ผมไม่ได้ให้ข้อมูลวงในกับมาร์ธา สจ๊วต
จบ
และอีกอย่าง
ที่เราควรรู้...
รู้ไหมว่าใครอยากให้ผมพูดแบบนั้น
จิม โคมีย์
(เจมส์ โคมีย์ อัยการสหรัฐฯ เขตใต้ของนิวยอร์ก)
สวัสดีครับ
เรามาที่นี่ในบ่ายวันนี้ เพื่อประกาศการยื่นฟ้องคดีอาญา
จากสํานักงานนี้
และคดีแพ่งจากเอสอีซี
ต่อมาร์ธา สจ๊วตและปีเตอร์ บากาโนวิช
ขอผมพูดสักนิดว่าอะไรไม่ได้อยู่ในคําฟ้องนี้
นางสาวสจ๊วต และนายบากาโนวิชไม่ได้ถูกตั้งข้อหาทางอาญา
เรื่องการซื้อขายโดยใช้ข้อมูลวงใน
อาจจะดูแปลกในแวบแรก
แต่ในความเห็นของผม นี่คือการจัดการที่เหมาะสมแล้วสําหรับกรณีนี้
ปีเตอร์ บากาโนวิช และมาร์ธา สจ๊วต
ไม่ได้คุยกับใครในครอบครัววัคซาล
ดังนั้นสิ่งที่พวกเขาทําจึงไม่ผิดกฎหมาย
รัฐบาลจึงต้องลดข้อกล่าวหาในคดีของพวกเขา
คดีอาญานี้เกี่ยวกับคําโกหก
โกหกต่อเอฟบีไอ
โกหกต่อเอสอีซี
และโกหกต่อนักลงทุน
ผู้คนพูดว่า
"คุณจะถูกตั้งข้อหาโกหก เกี่ยวกับอาชญากรรมที่คุณไม่ได้ก่อได้ยังไง"
เป็นคําถามที่ดี
เธอไม่ได้ถูกตั้งข้อหาอาญา เรื่องการซื้อขายโดยใช้ข้อมูลวงใน
แต่ระหว่างการสัมภาษณ์
เรารู้สึกว่าเธอไม่ได้พูดความจริง เกี่ยวกับเหตุผลที่เธอขายหุ้น
เธอบอกว่าเธอจําไม่ได้ว่ามีใครบอกเธอ ว่าครอบครัววัคซาลกําลังขายหุ้น
และนั่นไม่ใช่เหตุผลที่เธอซื้อขาย
แต่เราเชื่อว่าเธอรู้ว่าแซม วัคซาลกําลังขายหุ้น
การโกหกต่อเอฟบีไอเป็นอาชญากรรม ที่มีผลกระทบร้ายแรง
โคมีย์ชอบแสดงออกเล็กๆ แต่ชัดเจน ว่าเขาเป็นคนทะเยอทะยานมาก
เขาได้เป็นรองหัวหน้ากระทรวงยุติธรรม หัวหน้าเอฟบีไอ
ถ้าสองคนนี้ทําในสิ่งที่
พ่อแม่สอนลูกมาหลายชั่วอายุคน
นั่นคือ แม้จะอยู่ในสถานการณ์ลําบาก การโกหกก็ไม่ใช่ทางออก
"โกหก นี่เป็นเรื่องการโกหก" ไม่เอาน่า
อัยการ 95 จาก 100 คนจะไม่ดําเนินคดีนี้
โคมีย์ชอบคิดว่าตัวเองชอบธรรม
และไม่กลัวที่จะทําในสิ่งที่คนอื่นไม่ทํา
มาร์ธาเป็นวิธีที่สะดวก
ที่จะแสดงให้คนเห็น ว่าพวกเขาเอาจริงกับการกระทําผิดของบริษัท
ทั้งๆ ที่คดีของเธอไม่มีส่วนเกี่ยวข้อง กับบริษัทที่เธอดูแลเลย
หลายคนเชื่อว่ามาร์ธา สจ๊วตกําลังถูกเพ่งเล็ง
เพราะเธอประสบความสําเร็จ เพราะเธอเป็นผู้หญิง
ทําไมต้องเป็นมาร์ธา สจ๊วต
มาร์ธา สจ๊วตถูกดําเนินคดี ไม่ใช่เพราะว่าเธอเป็นใคร
แต่เพราะว่าเธอทําอะไร
ฉันไม่รู้ว่าพวกเขาคิดอะไรอยู่
ฉันคิดว่าบางทีพวกเขาอาจจะ เป็นกลุ่มผู้ชายที่หยิ่งผยอง
ที่ไม่อาจทนยอมรับความอับอาย
ว่าตัวเองเอาผิดเธอไม่ได้ เรื่องการซื้อขายโดยใช้ข้อมูลวงใน
และพวกเขาต้องการแก้แค้น
หรือพวกเขาอาจเป็นพวกที่คิดว่า ตัวเองดีเลิศแต่จริงๆ แล้วไม่ได้เรื่อง
ตอนนี้เธอกําลังถูกดําเนินคดีที่คนรู้กันทั่ว
คดีเกี่ยวกับเรื่องที่จริงๆ แล้วไม่ใช่อาชญากรรม
- นั่นคือสิ่งที่ทําให้คนจํานวนมากไม่พอใจ - มันกวนใจ
- ทําไมพวกเขาถึงเพ่งเล็งเธอ - อยู่หลังเครื่องกีดขวางด้วย
นักวิจารณ์หลายคนในตอนนั้นบอกว่า นี่คือการเชือดไก่ให้ลิงดู
หุ้นที่เธอขายไป
และทําให้เธอเดือดร้อนนั้น มีมูลค่าประมาณ 45,000 ดอลลาร์
ซึ่งเป็นจํานวนที่น้อยมาก เมื่อเทียบกับเรื่องใหญ่โตขนาดนี้
ทุกคนถามว่า "ถ้าเธอโดนรถชนล่ะ"
ไม่มีใครถามว่า "ถ้าเธอโดนตั้งข้อหาโกหกเจ้าหน้าที่ล่ะ"
ไม่มีใครถามแบบนั้น
ในซีบีเอส มาร์เก็ต วอตช์
เรื่องอื้อฉาวของมาร์ธา สจ๊วต ส่งผลกระทบอย่างหนักต่อบริษัทสื่อของเธอ
ราคาหุ้นลดลง 86% จากปีที่แล้ว
ทุกรายละเอียดใหม่ที่ปรากฏออกมา ที่ทําให้เธอดูแย่
กลับได้รับเสียงเชียร์อย่างดีใจจากหลายฝ่าย
สื่อมุ่งเป้ามาที่มาร์ธา
ที่มาร์ธาเป็นการส่วนตัว ไม่ใช่ที่บริษัท
ความสุขที่ทําให้รู้สึกผิดที่สุด
คือการได้เห็น มาร์ธา สจ๊วตกางร่มวิ่งเข้าไปในศาล
ทัศนคติของผู้คนต่อมาร์ธา เต็มไปด้วยความเกลียดชัง
ทําไมคนถึงชอบเกลียดเธอ
เราอยากเห็นคุณนายเพอร์เฟกต์ทําพลาด
คุณกระตุ้นอารมณ์ที่ลึกซึ้งข้างในจิตใจคน
มาร์ธา ทําไมหลายคนถึงเกลียดคุณนัก
นี่คือวันแรกของการพิจารณาคดีมาร์ธา สจ๊วต ในข้อหาขัดขวางกระบวนการยุติธรรม
และทั่วโลกกําลังจับตาดู
การพิจารณาคดีคือการแข่งกันเล่าเรื่อง แค่นั้นแหละ
และพวกเขาก็มีเรื่องที่เล่าง่าย
มาร์ธาผู้ติดหรูได้รับข้อมูลวงใน แล้วเธอก็โกหกว่าไม่ได้รับ
ขณะที่เรื่องราวของเรา
คือเรื่องของผู้หญิงที่เป็นที่เลื่องลือ ว่าชอบควบคุมทุกอย่าง
และชอบความสมบูรณ์แบบ
จําไม่ได้จริงๆ ว่าเกิดอะไรขึ้น
เรื่องนี้เชื่อยาก
- อรุณสวัสดิ์ - วันนี้รู้สึกยังไงบ้างครับ
ดีมากค่ะ
เธอจะสารภาพผิดก็ได้
และมีการพูดคุยกันเรื่องความพยายามที่จะไขคดีนี้
แต่เธอไม่อยากยอมรับว่าเธอโกหก
คุณต้องขึ้นศาลแล้วพูดว่า
"ฉันรู้ตัวและมีเจตนาโกหกต่อรัฐบาล"
ผมไม่เคยถามว่า "คุณคิดว่าคุณมีความผิดไหม"
ผมว่าเธอไม่คิดว่าเธอผิด
แบบนั้นคงทําใจลําบากน่าดู ที่จะยอมรับว่าตัวเองทําผิด
จากท่าทางและอากัปกิริยาของเธอ
เธอยืนหยัดจนถึงที่สุดว่าเธอบริสุทธิ์
แต่เมื่อเวลาผ่านไป
มันชัดเจนขึ้นเรื่อยๆ ว่าเรื่องนี้ไม่เป็นใจกับเธอเลย
การพิจารณาคดีกลายไปเป็นเรื่องของ
"เธอโกหกรึเปล่า ที่บอกว่า การขายหุ้นครั้งนั้นไม่เกี่ยวอะไรกับแซม วัคซาล"
คําถามทั้งหมดก็คือ
"เราจะรู้ได้ยังไงว่าเธอพูดความจริงรึเปล่า"
ปรากฏว่า
คนที่รู้
คือเลขาของปีเตอร์ บากาโนวิช
ดักลาส แฟนอยล์
พยานสําคัญคนนี้เป็นหนุ่มหน้าเด็ก วัย 28
ที่รัฐบาลหวังพึ่งเพื่อพิสูจน์ว่ามาร์ธา สจ๊วตโกหก
เรื่องเหตุผลที่เธอขายหุ้นอิมโคลนเมื่อสองปีก่อน
ดัก แฟนอยล์เป็นหลักฐานชิ้นสําคัญที่สุด
เขาได้รับคําสั่งจากบากาโนวิช
ให้ไปบอกมาร์ธา สจ๊วต เรื่องที่วัคชาลขายหุ้นของเขา
เธอจะได้ดําเนินการ
แฟนอยล์ให้การว่า บากาโนวิชสั่งให้เขา บอกสจ๊วตเรื่องการขายหุ้นของวัคซาล
คําให้การของเขาฟังดูเป็นความจริงทั้งหมด
รวมถึงข้อเท็จจริงที่ว่า มาร์ธาปฏิบัติกับเขาอย่างเลวร้ายด้วย
เพราะคนรู้ว่า มาร์ธาปฏิบัติกับผู้ใต้บังคับบัญชาได้แย่มาก
"ฉันไม่เคยถูกคนแปลกหน้า ปฏิบัติอย่างหยาบคายแบบนี้ทางโทรศัพท์มาก่อน"
"เธอถึงกับวางสายใส่ฉัน"
เขาไม่ได้แค่เล่าถึง
เหตุการณ์ที่เกิดขึ้น ซึ่งเป็นการกล่าวหามาร์ธาเท่านั้น
เขายังเล่าถึงลักษณะของมาร์ธาด้วย
เขาเล่าว่าเธอเป็นคนยังไง
"เธอทําเสียงที่น่าขําที่สุดที่ผมเคยได้ยินผู้ใหญ่ทํา
เหมือนเสียงสิงโตคํารามใต้น้ํา"
(สาปส่ง มาร์ธาบอกว่าผมเป็นพยานที่ !@#$%:)
อยู่ๆ เราก็ได้เห็นตัวตนที่แท้จริงของมาร์ธา
คนที่ก้าวร้าวและชอบรังแก
ซึ่งหลายคนในนิวยอร์กรู้ดี
แต่สาธารณชนทั่วไปยังไม่รู้
แฟนอยล์อธิบายว่า สจ๊วตไม่มีมารยาทในการคุยโทรศัพท์
ยืนยันว่าเธอถึงกับขู่จะย้ายบัญชีของเธอไปที่อื่น
ถ้าหากไม่เปลี่ยนดนตรีเพลงรอสาย
ฝ่ายอัยการ
อยากทําให้มาร์ธา สจ๊วต ดูเป็นคนที่คบยาก และก้าวร้าว
พวกเขาต้องการวาดภาพเธอให้เป็นตัวร้าย และพวกเขาก็ทําได้สําเร็จพอสมควร
มาร์ธา สจ๊วตดูเหมือนจะเป็นคนใจแคบ หยิ่งยโส
เหมือนเป็นคนไม่ดี
แม้ว่ามันไม่ควรสําคัญในคดีแบบนี้
แต่มันก็สําคัญ
ดึงดูดความสนใจของพวกผู้ชายได้แน่นอน
ผู้หญิงที่หยาบคายและเจ้ากี้เจ้าการ และดูหมิ่นผู้ชาย
นี่กลายมาเป็น เรื่องที่เธอเป็นผู้หญิงแล้วเหรอ คุณลาฟเฟอร์ตี้
คุณพยายามจะโน้มน้าวผมแบบนั้นเหรอ
สิ่งที่เกิดขึ้นคือการดําเนินคดีที่มีเป้าหมาย
ต่อคนที่บังเอิญเป็นผู้หญิง แต่ก็บังเอิญเป็นผู้หญิงแบบนี้ด้วย
ผู้หญิงที่ประสบความสําเร็จอย่างมาก ผู้หญิงที่หยิ่งยโส
เรากังวลว่านี่เป็นข้อความที่บอกเราว่า คุณห้ามเป็นคนที่แข็งแกร่ง
เราเรียกอะไรแบบนี้ว่า การล่าหญิงแกร่ง
เราไปที่นั่นแค่เพราะเธอมีชื่อเสียง และเธอกําลังมีปัญหาหลายอย่าง
ปัจจัยเหล่านี้รวมกันทําให้ขายหนังสือพิมพ์ได้
เราทุกคนต่างก็ต้องการกําไร
มาร์ธากังวลมากว่าคนมองเธอยังไง
และเธอเจอกองทัพสื่อ เล่นข่าวไม่มีหยุด แถมเป็นข่าวเชิงลบทั้งหมด
มันน่ารังเกียจ
และฉันต้องรักษาท่าทีไว้
เชิดหน้าขึ้น ไม่ร้องไห้
จําได้ไหม ผู้หญิงที่ทําธุรกิจต้องไม่ร้องไห้
อย่าร้องไห้
เมื่อคดีดําเนินไป
หลักฐานก็ยิ่งเพิ่มมากขึ้นเรื่อยๆ
และก็เพิ่มขึ้นถึงจุดสูงสุด เมื่อมีมาเรียนา ปาสเตอร์นัก
เธอคือตะปูตอกฝาโลง
นี่คือเพื่อนสนิทของฉัน
ฉันเป็นเพื่อนเจ้าสาวในงานแต่งงานของเธอ
ฉันเป็นแม่ทูนหัวให้ลูกๆ ของเธอ
มาเรียนา ปาสเตอร์นัก เป็นเพื่อนสนิทของมาร์ธา สจ๊วต
และเธอไปพักร้อนกับมาร์ธา
ในระหว่างที่เรื่องนี้เกิดขึ้น
มาร์ธาเล่าให้ฉันฟังสั้นๆ ว่าเธอขายหุ้นอิมโคลน
เธอเองก็รู้ว่าไม่ควรเล่าเรื่องนั้นให้ฉันฟัง
เพราะงั้นฉันถึงได้มาเป็นพยาน
สวัสดีตอนบ่ายครับ คุณปาสเตอร์นัก
คุณจําได้ไหมว่าคุณได้คุยกับคุณสจ๊วต
เรื่องนายหน้าซื้อขายหุ้นในระหว่างที่อยู่ที่เม็กซิโก
ฉันจําคําพูดสั้นๆ ได้คําหนึ่ง ซึ่งก็คือ
"ดีเนอะ ที่มีนายหน้าคอยบอกเราเรื่องพวกนี้"
มันเหมือนฟ้าผ่าลงกลางศาลในชั่วขณะนั้นเลย
นั่นเป็นประโยคที่สร้างความเสียหายได้เยอะมาก
เป็นประโยคที่เข้ากับคดีของรัฐบาลที่บอกว่า มาร์ธาได้รับข้อมูลลับ
จากนายหน้าซื้อขายหุ้น ปีเตอร์ บากาโนวิช
ว่าครอบครัววัคซาลกําลังขายหุ้น ในอิมโคลน ซิสเต็มส์
และนั่นคือประโยคที่บอกว่ามาร์ธาโกหก
(แล้วคุณล่ะ มาเรียนา)
ตามคํากล่าวของเธอ มาร์ธา สจ๊วตรู้
ว่าแซม วัคซาลกําลังขายหุ้นอิมโคลน
และนั่นเป็นประเด็นสําคัญในคดีนี้
ฉันให้การตามความจริง ตามหน้าที่ทางกฎหมาย
นั่นคือเหตุผลที่ฉันพูด
และฉันมองเข้าไปในห้องพิจารณาคดี เห็นสายตาของมาร์ธา
สายตาที่เย็นชาและแข็งกระด้าง
ฉันรู้ว่ามิตรภาพของเราจบลงแล้ว
ในตอนที่มาเรียนาขึ้นให้การ จิตใจเธอไม่ได้อยู่ในสภาพดี
เธอกลัว
มีคนบอกให้เธอพูด
นั่นทําให้ฉันเศร้ามาก
เธอเป็นมนุษย์คนหนึ่ง
และเห็นได้ชัดว่าเธออยู่ภายใต้ความกดดัน
และความเครียดหนัก
และเราอดสังเกตไม่ได้ ว่าเธอดูชอกช้ํา
ปล่อยมาร์ธาไป ปล่อยมาธาร์ไป
เรากลัวมาก
เมื่อได้เห็นสิ่งที่เกิดขึ้นกับเธอแล้ว เรารู้สึกหดหู่มาก
เธอเป็นคนดี ปล่อยเธอไปเถอะ อย่ายุ่งกับมาร์ธา
ตอนนี้ เหล่าผู้สนับสนุนมาร์ธา มารวมตัวกันนอกศาล
เพื่อรอฟังผลการตัดสิน
คณะลูกขุนจะอยู่ข้างใน พิจารณาข้อเท็จจริง
นักวิเคราะห์คดีกล่าวว่าปัญหาของรัฐบาลคือ
แม้ว่าพยานของพวกเขาจะมีน้ําหนักเพียงใด
ก็ไม่สามารถนําเสนอหลักฐานที่ชัดเจนได้
การป้องกันที่ดีที่สุดคือ คดีนี้ไม่ควรไปถึงศาลตั้งแต่แรก
สําหรับคณะลูกขุน เมื่อมองคดีนี้และคิดกับตัวเองว่า
"แบบนี้มันดูเหมือนการดําเนินคดี ที่เลือกปฏิบัติชัดๆ"
แต่อีกด้านหนึ่ง หากพวกเขามุ่งเน้นไปที่คําถามว่า
"เราเชื่อได้ไหมว่าเธอได้รับข้อมูล"
แบบนั้นผมว่ามาร์ธา สจ๊วตมีปัญหาแน่
คุณจะต้องลุกขึ้นยืน ตอนที่พวกเขาเข้ามา
ตอนนั้นคือช่วงที่ตึงเครียดที่สุดเท่าที่คุณจะนึกออก
คณะลูกขุนคะ
ศาลได้รับคําตัดสินของพวกคุณแล้ว และศาลจะอ่านเดี๋ยวนี้
จําเลย มาร์ธา สจ๊วต...
มีความผิดในทุกข้อกล่าวหา
(มีความผิด)
นักข่าวจากนิวยอร์กโพสต์อยู่ที่นั่น
หน้าตาดูยิ้มเยาะ
เธอเขียนแต่ข่าวที่เลวร้าย ตลอดทั้งการพิจารณาคดี
ตอนนี้เธอตายไปแล้ว ขอบคุณฟ้า เธอไม่ต้อง...
ไม่มีใครต้องทนกับข่าวเลวๆ ที่เธอเขียนอีกต่อไป
ลูกสาวฉัน เธอเป็นลมตอนอ่านคําตัดสิน
น่าสงสาร
มันน่ากลัวและเข้าใจยากมาก
แล้วฉันก็ฟื้นขึ้นมา แย่หน่อยที่ฉันยังอยู่ที่เดิม
มาร์ธา สจ๊วต ที่ตอนนี้เป็นนักโทษที่ถูกตัดสินโทษ ได้ออกจากศาลไปพร้อมกับเสียงเชียร์บางส่วน
เรารักมาร์ธา
มันเป็นเรื่องที่น่ากลัวมาก ประสบการณ์ที่ฉันต้องเจอ
เพื่อเป็นถ้วยรางวัลให้กับพวกงี่เง่า ในสํานักงานอัยการสหรัฐฯ
อัยการพวกนั้นควรถูกจับโยน เข้าเครื่องบดอาหารแล้วเร่งความแรงเต็มที่
ฉันเป็นถ้วยรางวัล
ผู้หญิงที่โดดเด่น เศรษฐินีพันล้านคนแรกในอเมริกา
"เราได้ตัวเธอแล้ว"
ตอนนี้มีรายงานว่าการซื้อขายหุ้นของมาร์ธา
ถูกระงับ
ทันทีที่คณะลูกขุนตัดสิน มูลค่าได้ตกลงไปเหลือสิบดอลลาร์เศษ
นักวิเคราะห์เชื่อว่าราคาจะลดลงต่อไป และอาจถึงห้าดอลลาร์
รายการทีวีของสจ๊วตถูกยกเลิกแล้ววันนี้
โดยสถานีซีบีเอสและยูพีเอ็น 18 แห่ง
ผู้ลงโฆษณาต่างหนีจากนิตยสารหลักของเธอ
เธอเป็นหนึ่งในแบรนด์ที่แข็งแกร่งที่สุดที่เคยมีอยู่
แข็งแกร่งยิ่งกว่าโค้ก แข็งแกร่งยิ่งกว่าแมคโดนัลด์
เมื่อต้องรับโทษจําคุก
มาร์ธา สจ๊วตได้ถอยห่าง จากบริษัทสื่อที่เธอสร้างขึ้น
โดยลาออกจากคณะกรรมการ ของมาร์ธา สจ๊วต ลิฟวิ่ง ออมนิมีเดีย
และลงจากตําแหน่ง ประธานเจ้าหน้าที่ฝ่ายสร้างสรรค์
ฉันเคยอยู่บนจุดสูงสุดของโลก
ฉันนั่งในบอร์ดของตลาดหลักทรัพย์นิวยอร์ก
ฉันนั่งในบอร์ดของเรฟลอนคอร์ปอเรชั่น
ฉันสูญเสียอํานาจควบคุมบริษัทของฉัน ฉันเสียที่นั่งในบอร์ดทั้งหมด
เป็นเรื่องที่น่ากลัวมาก
(เป็นเรื่องไม่ดี)
ตอนนี้มีความตื่นตระหนกเต็มรูปแบบเกิดขึ้น ที่มาร์ธา สจ๊วต ลิฟวิ่ง
ผมว่ามันจบแล้ว สําหรับมาร์ธา สจ๊วต ออมนิมีเดีย
เธอผิดหวังมากที่รู้สึกว่าชีวิตของเธอสูญเปล่า
ทุกสิ่งที่เธอทํามากลับถูกเมินเพราะเรื่องเล็กน้อย
ที่อาจจะไม่เคยเกิดขึ้นจริง
(ในช่วงไม่กี่สัปดาห์ก่อนการตัดสินโทษ)
(มาร์ธา สจ๊วตได้เชิญทีมถ่ายทํามาถ่ายทํากับเธอ ในคอนเทนต์มื้อสายวันอีสเตอร์)
หลายคนอยากรู้ว่า อย่างแรกเลย คุณเป็นยังไงบ้าง
ฉันไม่อยากให้มีเสียงของผู้สัมภาษณ์
ไม่ เราจะ...
สิ่งที่ผมจะทําคือ เราจะพยายามให้มีแค่เสียงของคุณ
งั้นก็ไม่น่าจะมีคําถามดีกว่าไหม คุณน่าจะพูดเรื่อง...
คุณน่าจะพูดว่า "พูดถึงเรื่องนี้" ไม่ต้องตั้งคําถามให้ฉัน
- ทําใจดีสู้เสือหน่อย - เร็วเข้า
พร้อมไหม
ดีมาก
วันนี้คือวันอีสเตอร์ซันเดย์ ปี 2004
และฉันเชิญคนมา
ประมาณ 16 ถึง 20 คน
เพื่อมากินมื้อสาย
เมนูก็มีไข่ต้ม ซึ่งฉันทําไว้แล้ว
เค้กบลัดออเรนจ์เคิร์ดที่อเล็กซิสกําลังทํา
แซลมอน...
นี่คือหนึ่งเดือนก่อนการตัดสิน ฉันไม่รู้ว่าจะเกิดอะไรขึ้น
คุณเตรียมตัวยังไง สําหรับสิ่งที่อาจจะเกิดขึ้น
ก็ไปหาหมอฟัน ไปหานรีแพทย์
ดูแลให้แน่ใจว่าเราอยู่ในสภาพดีที่สุด
เพื่อให้ร่างกายและจิตใจ พร้อมรับทุกอย่างที่เข้ามา
- เอาก้างออกไหมคะ - เอาออก นั่นแหละส่วนสําคัญ
นี่ ฉันจะ... ฉันทําให้ดูไหม
สื่อทําให้ฉันดูเป็นคนที่ไม่ใช่ฉัน
ฉันไม่คิดว่าฉันเป็นคนใจร้ายและน่ารังเกียจ
อย่างที่สื่อบางเจ้าพรรณนานะ
ฉันเป็นคนเข้มงวด ชอบออกคําสั่ง
ฉันมีลักษณะของคนที่ประสบความสําเร็จ
เมื่อเร็วๆ นี้ ฉันวิจารณ์ถ้วยชาใบหนึ่ง
ฉันถามว่า "ขายได้ดีไหม"
หนุ่มคนนั้นตอบว่า "ก็ไม่ค่อยดี" ฉันถามว่า "รู้ไหมว่าทําไม"
"หยิบถ้วยชาขึ้นมาสิ"
"คุณสอดนิ้วเข้าไปในหูถ้วยชาได้ไหม"
เขามองว่านั่นเป็นคําวิจารณ์ที่แรงมาก
แต่สิ่งที่ฉันพูดกลับถูกใช้เป็นเครื่องมือโจมตีฉัน
การวิจารณ์หูถ้วยชาของบริษัทตัวเอง
กลายเป็นเรื่องไม่ดีไปซะงั้น
ฉันมองว่ามันเป็นเรื่องดีนะ
ห้ามใช้น้ํายาล้างนะ
ห้ามเลย
มันจะได้ไม่มาอยู่ในแค็ตตาล็อกของเราแต่แรก
แล้วฉันต้องมาประนีประนอมกับคนงี่... คนที่ไม่เข้าใจแบบนี้เหรอ
ใช้มีดอะไรหั่น
- อันนี้ - เล่มนั้นมันไม่เหมาะรึเปล่า
- ไม่รู้ค่ะ - ทําไมล่ะ
ทําไมถึงใช้มีดเล่มเล็กหั่นส้มลูกใหญ่
รู้ไหมว่ามีดเล่มใหญ่จะหั่นได้เร็วกว่า
โอเค ไม่ต้องถ่ายแล้ว เพราะฉันไม่รู้แล้วว่าต้องทํายังไงอีก
โอเคนะ
ใช้มีดเล่มใหญ่หั่นส้ม
แต่จริงๆ นะ คุณต้องใส่ใจ ทํางานให้มีประสิทธิภาพ
ดูสิ ง่ายกว่าเยอะ โอเคนะ
คุณเคยไปที่เรือนจําไหม
ไม่เคยเลย
รู้ไหมว่าที่นั่นเป็นยังไง
ไม่รู้
เปลื้องผ้าค้นตัว...
ฉันว่าที่คุกความปลอดภัยขั้นต่ํา ไม่น่าจะมีเปลื้องผ้าค้นตัวนะ
- มีค่ะ มาร์ธา - อาจมี สงสัยฉันไม่รู้ข้อมูล
คุณน่าจะหาข้อมูลไว้หน่อยนะ ว่าชีวิตในคุกเป็นยังไง
ฉันไม่อยากฟังดูงี่เง่า ฉันแทบไม่อยากพูดถึงมันเลย
คุณจะทําได้ไหม ไม่ว่ามันจะเป็นยังไง
อรุณสวัสดิ์ค่ะ คุณกําลังดูภาพจาก ด้านนอกศาลรัฐบาลกลาง
ที่แมนฮัตตันตอนล่างตอนนี้
มาร์ธา สจ๊วตกําลังออกมาจากศาล
หลังจากได้รับคําตัดสิน จากผู้พิพากษามิเรียม ซีเดอร์บอม
ติดคุกห้าเดือน
กักตัวที่บ้านห้าเดือน
คุมประพฤติสองปี
และปรับ 30,000 ดอลลาร์
ตอนที่เธอถูกตัดสินโทษ ตอนนั้นเป็นนาทีที่สะเทือนใจมาก
ปล่อยมาร์ธา
น่าตกใจมาก
ไม่ยุติธรรม
(เรารักคุณ มาร์ธา)
ขอต้อนรับสู่อัลเดอร์สัน
เมืองคุก
ที่จะเป็นบ้านของมาร์ธา สจ๊วตไปอีกห้าเดือน
ที่นี่มีชื่อเล่นว่าแคมป์คัพเค้กก็จริง
แต่เรือนจําของรัฐบาลกลางในอัลเดอร์สัน เวสต์เวอร์จิเนีย ก็ไม่ใช่ที่ที่จะมาปิกนิก
ผู้คุมคุกกล่าวว่า พวกเขาไม่สามารถรับประกันได้ว่านักโทษคนดัง
จะไม่ถูกกลั่นแกล้ง
ถามว่าเราสามารถตามเธอไปทุกที่ ให้แน่ใจว่าไม่มีนักโทษคนไหนมายุ่งกับเธอได้ไหม
ไม่ได้
สจ๊วตเคยควบคุมทุกอย่างด้วยตัวเอง
แล้วนี่มันจะยากแค่ไหน
จะยากแค่ไหนสําหรับมาร์ธา สจ๊วต กับการควบคุมอะไรไม่ได้
คงเลวร้ายมาก
นี่จะเป็นช่วงเวลาที่เลวร้ายสําหรับมาร์ธา สจ๊วต
(วันที่ 1 จาก 150)
"วันศุกร์ที่ 8 ตุลาคม"
"บันทึกเวลา 5.55 น."
"ใส่ต่างหูไข่มุกได้ แต่จะถูกตั้งคําถาม"
"ห้ามใส่คอนแทคเลนส์ ทิ้งทั้งหมดลงกล่อง"
"ตรวจร่างกาย ถอดเสื้อผ้าทั้งหมด"
"ย่อเข่า กางแขน
ไอ"
"น่าขายหน้า"
ฉันต้องทําเรื่องบ้าๆ พวกนั้นที่คุณเห็นกันในหนัง
แทบเชื่อไม่ลงว่าต้องเจอเรื่องแบบนั้น
"ถูกพาตัวไปที่ห้องเจ 11 ชั้นสอง"
"ในห้องมีเตียงสองชั้นเก่าๆ
สปริงเป็นโลหะ โครงเตียงเป็นโลหะ"
"สปริงยวบมาก เป็นชุดเครื่องนอนที่ไม่ดีต่อสุขภาพเลย"
"ที่จริงอยากได้เตียงบนมากกว่า"
แต่เพราะอายุมากกว่า 62
เลยได้นอนเตียงล่างโดยอัตโนมัติ"
(วันที่ 2 จาก 150)
"ตื่นนอนตีสี่"
"ตีห้า อาบน้ํา สระผม"
"เจ็ดโมงเช้า ดื่มกาแฟ"
"สิ่งที่ทําให้กังวลคืออาหารคุณภาพแย่มาก
แถมไม่มีวัตถุดิบสดอีก
อาหารมีแป้งเยอะมาก คาร์โบไฮเดรตเยอะ อาหารมันๆ เยอะ"
"ไม่มีอะไรไม่แปรรูปเลย"
กาแฟรสชาติแย่ที่สุดเท่าที่จะนึกออก
ฉันไม่ใช่คนดื่มกาแฟอยู่แล้ว แต่ขอบอกเลยว่ากาแฟที่นั่นแย่มาก
แล้วนมก็... ทุกอย่างแย่ไปหมด
"ไปห้องสมุด"
"ดูซีรีส์แกรนด์แคนยอนของรีดเดอร์ส ไดเจสต์"
"คนเราต้องใช้เวลานี้ ในการเรียนรู้สิ่งใหม่ทุกวัน"
"การเอาฉันมาไว้ที่นี่เป็นเรื่องตลก"
"และดูเหมือนทุกคนจะรู้อย่างนั้น"
(วันที่ 6 จาก 150)
"วันนี้ฉันเห็นผู้หญิงสองคนที่แต่งตัวดีมากเดินอยู่
ฉันเดินผ่านพวกเธอไป
พูดว่าวันนี้อากาศอบอุ่นดีนะ และบอกว่าพวกเธอดูดีมาก"
"แล้วก็มองไปเห็นพวงกุญแจสีเงินอันใหญ่
เลยรู้ว่านั่นผู้คุม
มือฉันปัดไปโดนพวงกุญแจเบาๆ"
"หลังจากนั้นก็ถูกเรียกตัวไปคุย บอกว่าห้ามแตะต้องผู้คุม
ไม่งั้นโดนตําหนิยกใหญ่แน่"
"แน่นอนว่าฉันขอโทษไป
แต่เหตุการณ์นั้น ตอนที่เกิดขึ้น มันเล็กน้อยมาก
จนฉันไม่ได้คิดถึงมันทั้งวันหลังจากนั้น"
ฉันถูกลากไปขังเดี่ยวเพราะแตะต้องเจ้าหน้าที่
งดน้ําและอาหารหนึ่งวัน
ที่นี่ชื่อแคมป์คัพเค้ก จําได้ไหม นั่นแหละชื่อเล่นของที่นั่น แคมป์คัพเค้ก
แต่ไม่ดีต่อใจเหมือนคัพเค้ก
ฉันไปเยี่ยมเกือบทุกสุดสัปดาห์
ฉันจะไปให้ถึงที่นั่นในคืนก่อนวันเยี่ยม แล้วตื่นนอนตีสี่
แล้วก็เอาผ้าห่มผืนใหญ่ไปด้วย
เพราะต้องเข้าแถวจากในรถเพื่อให้ได้โต๊ะ
ฉันเห็นเธอเดินเข้ามา
ในชุดวอร์มและแว่นตาที่เรือนจําออกให้
และฉันไม่เคยเห็นมาร์ธาใส่แว่นตามาก่อนเลย
เธอรู้สึกอับอายอยู่บ้าง
โดยเฉพาะกับคนอย่างฉันที่รู้จักเธอมานาน
มีคนที่นั่นที่ต้องการทําร้ายเธอ
พวกเขาอยากทําให้เธอเจ็บ
ดึกๆ เดินกลับบ้านในความมืด คุณอาจถูกโจมตีได้
เคยมีคน... โดนดักโจมตี โดนซ้อม โดนทุบตี
มีเรื่องแบบนั้นเกิดขึ้น
มีคนเตือนฉัน
แต่ฉันไม่ได้รับการคุ้มครอง
(วันที่ 17 จาก 150)
"ผ่านไปอีกวันหนึ่ง"
"ฉันไปเรือนกระจกมา
ไม่มีปุ๋ย ไม่มีกระถาง ไม่มีเมล็ดพืช กับของอย่างอื่น"
"มีสวนเล็กๆ ที่นักโทษที่อยู่ที่นี่มานาน เป็นคนออกแบบ
และปลูกต้นไม้
เธอเองก็ไม่มีทรัพยากรอะไรให้ใช้"
"ฉันเอาหนังสือทําสวนของฉันให้เธอ และเธอรู้สึกขอบคุณมาก"
"เรือนจําไม่ได้ทําอะไรเพื่อปฏิรูป
ฟื้นฟู ให้ความรู้ ทําให้คนรู้สึกดีขึ้น
หรือกระตุ้นให้คนเดินหน้าทําสิ่งที่ดีขึ้น"
(วันที่ 19 จาก 150)
"ชาร์ลส์ ซิโมนยี ก่อนอื่นเลย คุณสบายดีรึเปล่า
ฉันไม่ได้รับอีเมล หรือแม้แต่โน้ตจากคุณมานานมากแล้ว"
"ฉันอยากได้ข่าวจากคุณ"
ทําไมแฟนของคุณไปเยี่ยมแค่ครั้งเดียวล่ะ
ฉันว่าเขาคงไม่ชอบใช้เวลากับคนที่อยู่ในคุก
เขาไปล่องเรือ ไปทั่วโลก
(แล้วเจอกันนะ)
(จนกว่าจะถึงตอนนั้น กอดนะ)
นั่นทําให้ฉันกังวลใจมาก
(วันที่ 22 ของ 150)
"แต่ละวันดูไม่มีอะไรต่างกัน"
"ฉันรู้สึกตัวเองถูกตัดขาดจากโลกภายนอก"
"รู้สึกโดดเดี่ยว"
"รู้สึกเหงา"
"วันนี้ฉันรู้สึกว่าตัวเองไม่มีความสําคัญ
เหมือนกับว่า ถึงฉันไม่กลับสู่โลกความจริง ก็คงไม่มีใครคิดถึงฉันหรอก"
คุณเขียนว่าคุณสงสัยว่า...
ถ้าคุณไม่กลับมา จะมีใครคิดถึงคุณไหม
ฉันต้องรักษาความเชื่อมั่นในตัวเองไว้
และความมั่นใจว่าฉันเป็นคนดี
คือว่า ตอนนั้นเป็นช่วงเวลาที่เลวร้ายมาก
ฟังนะ นี่คือผู้หญิงจากครอบครัว
ที่อยู่กันแปดคนในนัตลีย์ นิวเจอร์ซีย์ ใช้ชีวิตอย่างเรียบง่าย คนที่มีไอเดียดีๆ
หยิบไอเดียนั้นมาสร้าง จนมันออกมาดี ให้ผลตอบแทนที่ดี
นั่นคือเรื่องราวของฉัน
แล้วก็ร่วงหล่นลงไปในหลุม
และหลุมนั้น... ฉันต้องปีนออกจากหลุมนั้นด้วยตัวเอง
"ตื่นตอนหกโมงเช้า อาบน้ํา แต่งตัว
จัดห้องน้ําชั้นบน ซึ่งเป็นงานของฉันในสัปดาห์นี้"
"ฉันรีบไปที่โบสถ์ เพราะกลุ่มผู้หญิงมุสลิม
ขอให้ฉันเป็นหนึ่งในห้าคน ที่จะพูดต่อหน้าคนจํานวนมากที่น่าสนใจ
และต้องการพัฒนาตัวเอง และทําให้สถานการณ์ที่เผชิญอยู่ดีขึ้น"
"ฉันให้กําลังใจพวกเธอทําธุรกิจของตัวเอง
ถ้าพวกเธอมีไอเดียที่ดี ชัดเจน และไม่ซ้ําใคร
ที่สามารถช่วยเหลือผู้อื่นได้ หรือไอเดียที่หลายคนต้องการหรืออยากได้"
"เรื่องเดิมๆ ที่ฉันพูดมาหลายปีแล้ว
ยังคงมีความหมายและเข้ากับสถานการณ์"
"และฉันรู้ว่าทุกคนพอจะได้อะไรกลับไปบ้าง
จากคําพูดของฉัน"
มีคนขอให้ฉันช่วยเขียนแผนธุรกิจ
ฉันเองก็สนใจใคร่รู้ว่าผู้หญิงเหล่านี้ มีความหวังและความฝันยังไง
ในตอนแรก เธอเป็นคนเจ้ากี้เจ้าการนิดหน่อย เธอเคยชินกับการเป็นหัวหน้า
แต่ไม่นานเธอก็ตระหนักว่า เราทุกคนอยู่ในสถานการณ์เดียวกัน
"ซูซาน สไปรย์เก็บดอกแดนดิไลออน ซอร์เรล หัวหอมป่าและกระเทียมมา
และแบ่งให้ฉันครึ่งนึง"
"เธออยู่ที่นี่มา 12 ปีแล้ว ฉลาดและกําลังฝึกฝนการทําสวน"
"เธอมีความสุขมาก ที่ตอนนี้มีคนให้พูดคุยเกี่ยวกับการทําสวน
การเก็บผลผลิต สุขภาพ และเรื่องพืชผัก"
"ฉันตั้งตารออาหารมื้อพิเศษเลย"
มาร์ธาพยายามทําให้ชีวิตมีความสุข
เธอบอกฉันว่า "ฉันอยากทานอาหารเย็นน่ะ เราจะมีแซนด์วิชแตงกวานะ"
ฉันนึก "แซนด์วิชแตงกวาเหรอ มันคืออะไร"
"ฉันไม่รู้ว่าแซนด์วิชแตงกวาคืออะไร"
เธอเป็นมิตรกับทุกคน
เธออยากเป็นส่วนหนึ่งในชีวิตของทุกคนที่นั่น
"เวลาผ่านไปอย่างรวดเร็ว
และไม่นานฉันจะกลับสู่โลกที่ฉันควรอยู่"
"มีหลายเรื่องที่ต้องพูดคุย คิด และวางแผน"
"เมื่อฉันออกไปในเดือนมีนาคม
ฉันอยากให้หลายๆ อย่างพร้อมเริ่มทันที"
(วันที่ 149 จาก 150)
สวัสดี
มาร์ธาจะรับโทษครบ อย่างเป็นทางการในวันอาทิตย์
แต่คนคาดว่าเธออาจจะออกมา
ได้เร็วที่สุดพรุ่งนี้เช้า
ทันฤดูใบไม้ผลิพอดี พร้อมสําหรับบทต่อไปของมาร์ธา อิงค์
"คุก"
"จริงๆ แล้วมันเป็นยังไง"
"ฉันกลัวไหม"
"กังวลไหม เบื่อไหม"
"ในรอบหลายปีที่ผ่านมา ฉันเพิ่งได้มีเวลาที่จะคิดทบทวน
ที่จะไม่กังวล
ที่จะกําจัดความเครียดที่สั่งสมมานานสามปี"
(เอฟพีซี อัลเดอร์สัน ดับเบิลยูวี)
"มีเพื่อนใหม่"
"มีความคิดใหม่ๆ ที่กําลังเติบโต"
"มีความสามารถที่จะทําประโยชน์ แม้จะเจอเรื่องอะไร"
"การกลับไปสู่ชีวิตของฉัน ตรงกับการมาถึงของฤดูใบไม้ผลิ
และทุกสิ่งที่สดชื่นและสดใหม่"
เราสนิทกัน เรากลายเป็นเพื่อนที่ดีต่อกัน
เราช่วยเหลือกันในช่วงเวลาที่ยากลําบาก
ฉันเชื่อว่ามาร์ธามีอิทธิพลที่สําคัญต่อฉัน
"และฉันปรารถนาจากใจจริง
ว่าฉันจะช่วยผู้หญิงเหล่านี้ตามหาชีวิตที่ดีขึ้นได้
เพื่อตัวพวกเธอเอง เพื่อลูกๆ พวกเธอ
และเพื่อครอบครัวของพวกเธอ"
(วันที่ 150 จาก 150)
มาร์ธา สจ๊วตพ้นโทษจําคุกห้าเดือน ในคุกของรัฐบาลกลางแล้ว
นั่นเธอ มาร์ธา สจ๊วต
คุณรู้สึกยังไงบ้าง
เราไปรับเธอ
และคําแรกที่ผมพูดกับเธอคือ "ใส่ชุดอะไรวะเนี่ย"
ในคุก ฉันได้พบกับคนที่มีฝีมือดีที่สุด
ผู้ต้องขังคนหนึ่งมอบผ้าคลุมไหล่แสนสวยผืนนี้ให้ฉัน
และมันดูดีมากตอนที่ฉันออกจากคุก
ชาร์ลส์แฟนฉันส่งเครื่องบินมารับฉัน
ฉันดีใจมากที่ได้ออกจากที่นั่น
ท่ามกลางเสียงปรบมือกึกก้องในแมนฮัตตันวันนี้
มาร์ธา สจ๊วตกลับมาทํางานหลังจากหยุดไปนาน
เธอให้กําลังใจและขอบคุณทีมงาน ที่มาร์ธา สจ๊วต ออมนิมีเดีย
ฉันรักทุกคนจากใจจริง
และฉันดีใจมากที่ได้กลับบ้าน
ก่อนหน้านั้นเธอใช้ชีวิตด้วยความกังวล ว่าคนอื่นคิดยังไงกับเธอ
และจากนั้นสิ่งที่แย่ที่สุดที่อาจเกิดขึ้นก็เกิดขึ้น
(50 ผู้หญิงทรงอิทธิพลที่สุดในวงการธุรกิจ)
และเธอก็ผ่านมันมาได้
เธอถูกปล่อยเป็นอิสระ หลังจากต้องไปอยู่ในเรือนจํา
("ฉันจะไม่มีวันถูกทําลาย")
(มาร์ธา)
ฉันเป็นอิสระแล้ว
ไม่มีกําไลข้อเท้า
มาร์ค เบอร์เน็ตต์ ผู้สร้างรายการ "ดิ แอ็พเพรนทิซ"
เสนอให้ฉันทํารายการประจําวัน เดอะมาร์ธาโชว์
และฉันก็ตื่นเต้นกับเรื่องนั้น เพราะแน่นอน ฉันอยากทํา
คุณคิดว่าคุณกลับมาแล้วรึยัง
ฉันหวังว่าฉันจะได้กลับมาในฐานะครู
และในฐานะผู้ให้ข้อมูลดีๆ
เราจะผสมเครื่องปรุง แล้วให้คุณเอามันไปทากับเนื้อ
ว้าว
โอเค
มาร์ค เบอร์เน็ตต์อยากให้รายการ เป็นแบบทอล์กโชว์ มีแขกรับเชิญหลายๆ คน
แต่ฉันอยากได้รายการสอนแบบเดิมของฉัน
ตอนนั้นมาร์ธาอยู่ในช่วงเวลาที่เปราะบาง
ถ้ามาร์ธาไม่ได้ไปเข้าเรือนจํา
เธอคงจะไม่ทําข้อตกลงกับมาร์ค เบอร์เน็ตต์
เธอสูญเสียการควบคุมไป
และผลลัพธ์ที่ได้ก็ไม่ใช่สิ่งที่เธอหรือผู้ชมคาดหวัง
มันรู้สึกเหมือนถูกบังคับ
ฉันว่าวันนี้ฉันน่าจะสอนอะไรคุณได้
อยู่ที่บ้าน คุณทําอาหารบ่อยไหม
ผมนึกภาพไม่ออกเลย ว่ามาร์ธาจะอยากใช้เวลา
กับเหล่าคนดังที่มาทําสิ่งที่พวกเขาไม่ถนัดเลย
รายการทีวีประเภทนั้นค่อนข้างจะมุ่งร้าย
ผู้คนถูกดึงดูดเข้าหามาร์ธา สจ๊วต ไม่ใช่เพราะเธอได้กระทบไหล่คนดัง
หรือเพราะเธอเป็นคนดัง
แต่เป็นเพราะสิ่งที่เธอยึดมั่น
และรายการช่วงกลางวันนั้น ไม่ได้สะท้อนความเป็นมาร์ธาอย่างแท้จริง
มาร์ค เบอร์เน็ตต์ไม่เข้าใจ ถึงแก่นแท้ของมาร์ธา สจ๊วต
ผู้ชมสดและดนตรีที่ไม่เข้ากับรายการ
รู้สึกเหมือนอยู่ในคุก
ยิ่งกว่าตอนอยู่ที่อัลเดอร์สันซะอีก
นั่นแสดงให้เห็นว่าเมื่อเธอควบคุมทุกอย่าง
มันได้ผลมากกว่าปล่อยให้คนอื่นคุม
มาร์ธาอยากทําอะไรหลายอย่าง
แต่เธอไม่ได้รับอนุญาตให้เป็นซีอีโอ เพราะคําตัดสินคดีของเธอ
สจวร์ตกําลังเดินหน้าเต็มกําลัง เพื่อกอบกู้บริษัทของเธอ
ปีนี้พวกเขาขาดทุนไป 35 ล้านดอลลาร์
(ความทุกข์ใจในบ้าน)
การเจรจาสัญญาใหม่กับเคมาร์ทออกมาแย่มาก
และข้อเสนอที่เราได้รับก็ไม่คุ้มค่าเท่าเดิม
เวลาที่เราไม่สามารถหาเงินได้ตามที่ต้องการ
เราจะรู้สึกสับสนวุ่นวาย
และการรักษาความเป็นของแท้ก็ยากขึ้นเรื่อยๆ
เราทําทุกอย่างให้สมบูรณ์แบบไม่ได้หรอก
ในยุค 2000
บริษัทมาร์ธา สจ๊วต ลิฟวิ่ง ออมนิมีเดีย
ประสบปัญหาและหดตัวลงเรื่อยๆ
ความสําคัญของเธอทางสังคมและวัฒนธรรม ก็ลดลงเช่นกัน
เมื่อมาร์ธาถูกถอดออกจากตําแหน่งซีอีโอ
อะไรๆ ก็ไม่เป็นไปตามที่คาดหวัง
มาร์ธาไม่มีอํานาจที่จะกอบกู้บริษัทกลับคืนมา
บริษัทนี้มีการซื้อขายในตลาดหลักทรัพย์
มีหลายเรื่องที่มาร์ธาต้องหลีกทางให้
และเธอไม่มีอํานาจจัดการเลย
ซึ่งเป็นเรื่องที่ยากมากสําหรับเธอที่จะยอมรับ
ก่อนเข้าคุก ฉันคล่องตัวกว่านี้มาก
และชีวิตของฉันก็เริ่มไม่น่าตื่นเต้นเท่าเดิม
และฉันคิดว่ามันส่งผล ต่อความสัมพันธ์ของฉันกับชาร์ลส์
เราวางแผนท่องเที่ยวกันไว้อย่างดี
เราไปเยี่ยมประธานาธิบดีของไอซ์แลนด์ และเรานอนอยู่บนเตียง
เขาบอกว่า "นี่ มาร์ธา ผมจะแต่งงาน"
เขาบอกว่า "ผมจะแต่งงานกับลิซ่า"
ฉันถามว่า "ลิซ่าไหน"
เขาไม่เคยเล่าอะไรให้ฉันฟังเลย
"และที่สําคัญ พ่อแม่ของลิซ่า ไม่ต้องการให้ผมคุยกับคุณอีก"
ฉันว่านี่คือสิ่งที่เลวร้ายที่สุดแล้วที่คนคนนึงจะทําได้
ผู้ชายที่อยู่กับฉันมา 15 ปี
ทําแบบนั้นได้ยังไง
ทําแบบนี้กับคนที่คุณแคร์ มันโง่เง่ามาก
งั้นก็ "หย่า" ครั้งที่สอง
หนังสือพิมพ์วอลสตรีทเจอร์นัลมีรายงานพิเศษว่า
มาร์ธา สจ๊วตกําลังใกล้จะขายอาณาจักรของเธอ
ที่ชื่อมาร์ธา สจ๊วต ลิฟวิ่ง ออมนิมีเดีย ให้กับบริษัทลิขสิทธิ์การค้าปลีก
ซึ่งถือลิขสิทธิ์ในหลายแบรนด์
รวมถึงสินค้าจากคอลเลกชันของเจสสิกา ซิมป์สัน
และลินินส์แอนด์ทิงส์
เป็นช่วงเวลาที่น่าหดหู่ เพราะนั่นคือการสิ้นสุดของยุคสมัย
ช่วงเวลาที่เป็นจุดเปลี่ยนสําคัญ
เมื่อมองย้อนกลับไป ผมคิดว่า พระเจ้าช่วย ทุกอย่างพังทลายหมด
ถ้าเธอยังมีบริษัทนี้อยู่ ตอนนี้มันคงมีมูลค่านับหมื่นล้านดอลลาร์
มันจะยิ่งใหญ่มาก โลกทั้งโลกคงจะเปลี่ยนไป
ลองนึกดูสิ
บริษัทของฉันก่อตั้งขึ้นโดยฉันเอง
มาจากความคิด ความสร้างสรรค์
และความคิดภายในของฉันเอง พูดแบบนั้นแล้วกัน
แต่ตอนนี้ไม่มีอีกแล้ว
การที่มีคนอื่นเป็นเจ้าของ
มันไม่เหมือนกับการที่คุณมีบริษัทของตัวเอง
เป็นเงินเท่าไหร่
ที่ฉันเสียไปน่ะเหรอ
ส่วนตัวแล้ว ฉันแน่ใจว่า...
ห้าร้อยล้านดอลลาร์ได้ไหม
ไม่ น่าจะมากกว่าหนึ่งพันล้าน แน่นอน
- ก็... - มากกว่าพันล้านเหรอ
ใช่ และ...
พอเถอะ มาคุยเรื่องอนาคตกัน
เมื่อถึงตอนนั้น
ถ้าคุณเชื่อเรื่องพลังชีวิตนะ
ฉันว่าพลังชีวิตฉันมันพร่องไป
ฉันไม่คล่องแคล่วเหมือนที่เคยเป็น
อะไรสักอย่างทําให้ฉันช้าลง
แต่ฉันมีคติอยู่สองอย่าง
หนึ่งคือ "เรียนรู้สิ่งใหม่ๆ ทุกวัน"
และสองคือ
"วันที่เราหยุดเปลี่ยนแปลง นั่นแหละคือจุดจบ"
ถ้าคุณไม่ชอบสวนนี้ ก็เปลี่ยนมันซะ
รื้อมัน แล้วเริ่มต้นใหม่
จัสติน
จัสติน บีเบอร์ ตอนนั้นเขาอยู่ในจุดที่ตกต่ําที่สุดของชีวิต
คุณว่าไงนะ
เดี๋ยวอัดให้น่วมซะหรอก
ทั้งผู้จัดการทั้งจัสติน
ต่างก็คิดว่า คอมเมดี้ เซ็นทรัล โรสต์
จะเป็นโอกาสที่จัสตินจะได้ก้าวออกมา จากความวุ่นวาย
ที่เกิดขึ้นรอบตัวเขา
ดังนั้น นี่เป็นเรื่องที่สําคัญมาก
ไม่มีข้อห้าม นี่คือการเผา เล่นได้ทุกเรื่อง
ผู้จัดการจัสตินโทรหาผมวันหนึ่ง แล้วบอกว่า
"ผมได้คนที่ยอดเยี่ยมที่สุดมา"
"ผมได้มาร์ธา สจ๊วตมา"
มาร์ธา ทางนี้หน่อยครับ
มาร์ธาคือตํานาน และเธอมาพร้อมประสบการณ์ที่เคยเข้าเรือนจํา
ตอนนั้นจัสตินเองก็กําลังเดินไปในทิศทางนั้น
มันเหมือนเป็นการสกัดเขาไว้
ในตอนนั้น มาร์ธาหายไปจากหน้าจอทีวีหลายปี
และเธอแทบไม่มีความสําคัญ ในทางวัฒนธรรมอีกแล้ว
คุณรู้สึกยังไง ตอนที่พวกเขาขอให้คุณมาร่วมเผาบีเบอร์
ก็ดีนะ
รู้สึกว่าเหมือนจู่ๆ เรื่องนี้ก็โผล่มาจากไหนไม่รู้
แบบว่า อะไรนะ
นักประชาสัมพันธ์ของฉันบอกว่า
"นี่มันไม่ใช่แนวของคุณเลยนะ มาร์ธา"
แล้วลูกสาวฉันก็บอกว่า "โอเค แม่ เอาสิ ลองไปคอมเมดี้เซ็นทรัลดู"
แกถามว่า "แม่เคยดูคอมเมดี้ เซ็นทรัล โรสต์ไหม"
แล้วฉันก็บอกว่า "คิดว่าเคยนะ"
แต่จริงๆ ไม่เคยดูหรอก
เฮ้ มาร์ธา
สวัสดีครับ ทุกท่าน ผมชื่อเควิน ฮาร์ท
และขอต้อนรับสู่คอมเมดี้ เซ็นทรัล โรสต์ ของจัสติน บีเบอร์
เย่
เราจะสอนบทเรียนให้เด็กคนนี้ ตามที่เขาสมควรจะได้รับ
ใช่แล้ว
สําหรับคนผิวดําทุกคนที่สงสัยว่า ผู้หญิงผิวขาวสูงอายุที่นั่งที่โซฟาเป็นใคร
นั่นมาร์ธา สจ๊วต
ใช่ ตรงนั้นเลย
นั่นมาร์ธา สจ๊วตที่นั่งอยู่นั่น
มาร์ธา สจ๊วตถอดเสื้อในห้องแต่งตัวของผม
พอเลย
ไม่ใช่อย่างนั้นหรอก
เธอก็แค่อยากให้ผมเอากับร่องนมเธอก็เท่านั้น
แค่อยากให้ผ่อนคลายกันหน่อยน่ะ โทษที
อเล็กซิสบอกว่า "แม่รู้ใช่ไหมว่าเขาจะเผาแม่ด้วย"
และฉันไม่ได้สนใจเรื่องนั้นเลย
มาร์ธา ดีใจที่เห็นคุณพูดคุย กับคนผิวดําเป็นครั้งแรก
ตั้งแต่คุณออกจากเรือนจํา
ดีมากเลย
มาร์ธาเธออยู่มานาน เป็นเมนส์ครั้งแรกในยุคเรอเนซองส์โน่น
สิ่งที่เซอร์ไพรส์เราจริงๆ
คือสิ่งที่คนอื่นๆ พูดถึงเธอ
ไม่มีใครเตือนเรามาก่อน
บนเวทีมีแร็ปเปอร์ขนกันมาขนาดนี้
แต่คนที่ติดคุกนานที่สุดคือมาร์ธา สจ๊วต
ทุกอย่างที่พูดกันในการเผา ก็เพื่อความฮา แน่นอน
แต่ก็เพื่อเผยความจริงบางอย่างด้วย
มาร์ธา สจ๊วตครับ ทุกคน
ก่อนอื่นเลย ขอบคุณเควิน ฮาร์ท
ดีใจจริงๆ ที่ได้มาอยู่ที่นี่... อ้อ อยู่นี่เอง
นั่งฟังคุณตะโกนเล่ามุกตลกอยู่หนึ่งชั่วโมง
ฉันไม่เคยรับโทษอะไรโหดแบบนี้มาก่อน
อย่างที่เราทุกคนรู้
เควินเป็นหนึ่งในดาราหนัง ที่เป็นเบอร์ใหญ่ที่สุดในวงการตอนนี้
และเขาคู่ควรกับตําแหน่งนั้นแล้ว
เขาลําบากมาหลายปี
ตอนที่เขาได้ค่าตอบแทนก้อนใหญ่ก้อนแรก
เขาเอาไปซื้อนาฬิการาคาแสนห้า
ฉันลืมคําที่เขาใช้กัน
ไม่ใช่รวยแบบแอฟริกันอเมริกัน
เดี๋ยวคงนึกออก
คุณดูไม่ออกหรอกว่า ตอนนี้สนูป ด็อกก์อายุ 43 แล้ว
เขาอายุยืนกว่าหมาจริงๆ สามเท่า
แล้วก็นานกว่าเพื่อนๆ เขาสองเท่า
นึกว่าเธอจะขึ้นมาพูดอะไรเบาๆ
แต่เปล่าเลย
ฉันทําสวนมามาก
แต่ไม่ต้องสงสัยเลย
เธอเนี่ยแหละเคียวเก่า สกปรกที่สุดที่ฉันเคยเห็น
เล่นเอาผู้ชมอึ้งเป็นแถบๆ มาร์ธา สจ๊วตตลกได้ขนาดนี้เลยเหรอ
มาเข้าเรื่องกันเถอะ เหตุผลที่ฉันมาที่นี่คืนนี้ คือเพื่อให้คําแนะนําจัสติน บีเบอร์
เอาไว้ใช้ตอนที่เขาจะต้องติดคุกในที่สุด
ฉันเคยติดคุกมาแล้ว อย่างคุณน่ะ อยู่รอดไม่ถึงหนึ่งสัปดาห์หรอก
ดังนั้นตั้งใจฟังให้ดี
สิ่งแรกที่ต้องมีคืออาวุธ
ของฉันทําจากหวีหางแหลมกับหมากฝรั่ง
เอาไว้จะพาทําอีกทีนะ
มันง่ายมาก
ฉันว่าหมากฝรั่งบับบลิเชียสให้ได้ผลดีที่สุด แถมชื่อยังพูดสนุกปากดี
ตอนที่ฉันรับโทษในคุกน่ะ
พวกอีหนูทั้งหลายพากันมาออที่ห้องขังฉัน
อยากจะหาเรื่องมาร์ธา สจ๊วต
ฉันเลยตัดสินใจว่าจัดให้รู้เรื่องซะหน่อย
ฉันเดินเข้าไปในโรงอาหาร
เลือกทอมที่น่ากลัวที่สุดในนั้น
แล้วก็เสียบเข้าให้
ดังแต่นั้นมา การอยู่ในคุกก็ง่ายซะยิ่งกว่า ทําสโคนบลูเบอร์รี่ซะอีก
เธอเป็นตัวท็อปของการเผาครั้งนี้เลย
เป็นการเล่นมุกที่ฉลาดมาก
ยอมเยี่ยมมากในหลายๆ ด้าน
เพราะนั่นคือมาร์ธาที่กลับมาเป็นตัวของตัวเอง
และมันสร้างกระแสได้อย่างมาก
มันทําให้เธอเป็นที่รู้จักในกลุ่มคนรุ่นใหม่
ที่บอกว่า "เธอเป็นพวกเรา"
ฉันนั่งข้างสนูปอยู่เจ็ดชั่วโมง
เขาสูบกัญชาไม่หยุด สูบแล้วสูบอีก
แล้วฉันที่นั่งอยู่ตรงนั้นก็ค่อยๆ เมาขึ้นเรื่อยๆ
เราบังเอิญได้นั่งข้างกัน
และควันจากบุหรี่ของผมก็ทําให้ปิ๊งไอเดีย
ว่าเราน่าจะใช้เวลาด้วยกัน หาเรื่องคุยกันบ้างนะ
ในตอนแรกผมก็แค่บอกเธอ ว่าผมชอบผลงานของเธอ
ชอบการวางตัว
ผมรู้สึกว่าแค่ได้อยู่ใกล้ๆ เธอ เธอก็ทําให้ผมรู้สึกดีขึ้นแล้ว
และมันก็นําไปสู่การผจญภัย
เรารวมตัวกันทํารายการปาร์ตี้มื้อค่ํา
ตลกๆ แปลกๆ และให้ความสนุกสนาน ซึ่งเราจะทําอาหารกันจริงๆ
การหลอมรวมวัฒนธรรมเป็นเรื่องดี
เป็นการจับคู่ที่สุดยอดมาก เพราะสิ่งที่มีอยู่ในตัวเธอ
กับเขา ดูเหมือนจะตรงข้ามกันสุดขั้วเลย
คนชอบกันมาก
- ราดลงไปเลย มาร์ธา - ใช่
ผมละชอบที่คุณวนๆ ราดๆ พวกลูกกลมๆ นั่น ดีจัง
ฉันช็อคเลยที่เห็นนายกับมาร์ธา สจ๊วต
เพราะฉันโตมากับสนูป
เมื่อผมกับมาร์ธาใช้เวลาอยู่ด้วยกัน
เราได้พบว่าเราชอบสิ่งเดียวกัน และมีความเชื่อต่างๆ ในชีวิตเหมือนกัน
เรารักที่จะรัก และรักที่จะสอน
ฉันเคยพูดไปแล้วและขอพูดอีกครั้ง
ถ้าคุณไม่ติดตามมาร์ธา สจ๊วตบนโซเชียลมีเดีย
คุณพลาดแล้ว
(เพื่อนฉัน จัสติน บี)
เธอเปิดใจเล่นโซเชียลมีเดีย
ในแบบที่คนส่วนใหญ่ในวัย 70
ไม่รู้ว่ามันเล่นยังไง
เพิ่งสักมาวันนี้
เธอกลับมามีความสําคัญทางวัฒนธรรมอีกครั้ง
และเธอก็ยังคงเป็นมาร์ธาที่เรารู้จัก จากเมื่อหลายสิบปีก่อน
น้ําขึ้นให้รีบตัก
แบรนด์ของเธอยังคงอยู่ เพราะมีบางสิ่งที่จริงแท้
เธอเป็นคนขยันและฉลาดมาก
และแอคชั่น
บิ๊กอีซรีชไลท์เตอร์ เหมาะมากสําหรับจุดไฟ
สําหรับทุกงานฉลอง
สิ่งที่ยากที่สุดคือ การทําให้ตัวเองยังคงมีความสําคัญทางวัฒนธรรม
ในฐานะผู้หญิงสูงวัย
และเธอทําได้
และตอนนี้เธอเปลี่ยนตัวเองเป็นคุณยายสุดเซ็กซี่
- แบบนี้เขาเรียกว่ารูปดัก - เคยได้ยินมาเหมือนกัน
ขอแนะนํานางแบบหน้าปกปีนี้
(มาร์ธา สจ๊วต)
นางแบบชุดว่ายน้ําที่อายุมากที่สุด ของสปอร์ต อิลลัสสเตรท
หนึ่งแสนล้านภาพเลียนแบบ
อย่าพยายามตีกรอบให้มาร์ธา สจ๊วต
เธอคือตัวแม่ของการเปลี่ยนตัวเอง
ผู้หญิงอเมริกันที่โดดเด่นมากๆ ของยุคสมัยเรา
มีไม่กี่คนหรอก
ที่เปลี่ยนวิธีการใช้ชีวิตของเราได้จริงๆ ในวัฒนธรรมเรา
เปลี่ยนสิ่งที่เราซื้อ วิธีที่เราคิด
และเธอก็เป็นหนึ่งในนั้น
มาร์ธาสร้างโลกใบนึงขึ้นมา
โลกที่เต็มไปด้วยความงดงามและความหรูหรา
ความพิเศษของเธอคือรสนิยมที่ดี และความคิดสร้างสรรค์
มันขาดหายไป
และฉันคิดว่าเรากลายเป็นโลกที่เศร้าลง
เธอเป็นคนที่สมบูรณ์แบบจนเกินไป
และนั่นมาพร้อมกับความเหงา
โดยเฉพาะถ้าคุณเป็นผู้หญิง
มันเป็นสิ่งที่เลี่ยงไม่ได้
ตลอดเส้นทางชีวิตเธอ มีคนที่ไม่เชื่อในตัวเธอ
มีคนเกลียดชัง และคนที่อยากจะทําให้เธอล้มลง
ส่วนที่น่าทึ่งของเรื่องราวของเธอ คือเธอผ่านพ้น
สิ่งเหล่านั้นมาได้
เมื่อเธอยอมรับในสิ่งที่เธอควบคุมไม่ได้
นั่นทําให้ตัวเธอมีความสําคัญต่อโลกมากขึ้น
เธอเลิกเป็นเทพธิดา และกลายเป็นพวกเดียวกันกับเรา
หนึ่งในผู้หญิงที่เคยมีชีวิตที่ลําบาก
และก้าวออกมา และพูดว่า "ฉันจะไปข้างหน้า"
แค่ตรวจดูให้แน่ใจ ว่าทุกต้นได้รับน้ําและเติบโตได้ดี
ฉันเป็นห่วงพวกต้นกล้า
ความหมายทางวัฒนธรรม ของความสําเร็จของมาร์ธา สจ๊วต
อยู่ลึกลงไปในความสําเร็จนั้น
ซึ่งเป็นเหตุผลว่าทําไมแม้แต่ปัญหา และความพยายามของเธอก็เป็นข้อความ
ไม่ใช่อุปสรรค แต่เป็นส่วนสําคัญของแบรนด์
"เธอได้สร้างแบรนด์ให้ตัวเอง ไม่ใช่ในฐานะยอดมนุษย์หญิง
แต่ในฐานะผู้หญิงคนหนึ่ง"
ฉันมักมองหาสิ่งที่ขาดหายไป
สิ่งที่ยังไม่มีอยู่ สิ่งที่จําเป็นต้องมี
ฉันจะช่วยเติมเต็มสิ่งที่ขาดไปได้ยังไง
คุณเห็นทุ่งหนึ่งทุ่ง
และเปลี่ยนมันให้เป็นสวนที่งดงาม
คุณเห็นดอกไม้ที่ไม่ควรอยู่ตรงนั้น
คุณเอาอย่างอื่น ที่เหมาะจะอยู่ตรงนั้นมากกว่ามาใส่แทน
ฉันไม่อยากทนกับความไม่สมบูรณ์แบบ
แต่ฉันก็ได้เรียนรู้แล้วว่าเมื่อเราอายุมากขึ้น
เราจะรับความไม่สมบูรณ์แบบ
ได้มากกว่าตอนที่เราอายุน้อยกว่านี้
ฉันคิดว่าความไม่สมบูรณ์แบบ เป็นสิ่งที่เราสามารถยอมรับได้
คําบรรยายโดย อัจฉริยา สุกใส